מדינת ישראל

משרד האוצר - אגף שוק ההון, ביטוח וחיסכון


חלק 2 בשער 5 לעניין ניהול נכסי השקעה מעודכן:
מהדורה 2 – תאריך עדכון 10.6.14
פרק 4 - ניהול נכסי השקעה   
1.  הוראות כלליות
1.1 גוף מוסדי ינהל נכסי השקעה בכפוף למדיניות הדירקטוריון ולמדיניות ועדת השקעות רלבנטית, ביחס לכל קופת גמל, מסלול השקעה או התחייבות ביטוח
.
1.2 על קופת גמל בניהול אישי יחולו הוראות סעיף 5.18 בפרק זה. 
1.3 לעניין פרק זה: 
"גוף מוסדי" – כהגדרתו בחוק הפיקוח על הביטוח, ולעניין חברה מנהלת – לגבי קופות הגמל שבניהולה וכן נכסיה המוחזקים כנגד ההון העצמי המזערי למעט הוראות שנקבע לצדן כי הן חלות על כל נכסי החברה המנהלת.
2. תשתית ארגונית ותפעולית לניהול נכסי השקעה של גוף מוסדי 
2.1 מערכים משותפים לקבוצת משקיעים

ניתן להקים מערכים משותפים לגופים מוסדיים הכלולים בקבוצת משקיעים אחת, ולמנות אחראי אחד לכל המערך. במקרה כאמור יוסדר מארג היחסים שבין המערך המשותף לגופים שלהם הוא משותף וייקבעו מראש מנגנונים מוסכמים לטיפול באירועים העלולים להיווצר במשך חיי ההשקעה.  
2.2 אדם העוסק בניהול השקעות
2.2.1 מינוי
(1)  כללי
(2)  תנאי כשירות
2.2.2 כהונה
(1)  תפקידים
(2)  דרכי עבודה
(3)   מגבלות והוראות כלליות בעת כהונה
(1) כללי
(2) מגבלות על אדם העוסק בניהול השקעת כספי משקיע מוסדי
2.2.3 הפסקת כהונה
2.3    מערך עורפי
2.3.1 מיקום ומשאבים
(1) יחידת המערך העורפי של גוף מוסדי תהיה נפרדת ממערך ההשקעות ותהיה כפופה באופן שיבטיח את אי תלותה במערך ההשקעות
. 
(2) לגוף מוסדי אשר חלק או מלוא תפקידי יחידת המערך העורפי לפי סעיף קטן 2.3.3 להלן מבוצע אצלו במיקור חוץ, תהיה "מערכת צל" לצפייה בנתונים, אשר תאפשר לו, בכל עת, גישה ישירה לנתוני כלל נכסיו ותאפשר לו לבקר ולנטר פעולות שבוצעו בנכסים ואת מהימנות הנתונים, ובכלל זה נתוני דוחות ודיווחים
. 
(3) התנאים הקבועים בפסקה (א) לעיל ובסעיף קטן 2.3.2 להלן לגבי יחידת המערך העורפי יחולו לגבי הגורם בגוף המוסדי המבקר את הפעילות המבוצעת במיקור חוץ
.
2.3.2 מנהל יחידת מערך עורפי

גוף מוסדי יבטיח כי למנהל יחידת מערך עורפי יהיו הידע והניסיון הנדרשים לביצוע תפקידו. 
2.3.3 תפקידים

יחידת מערך עורפי תהיה אחראית לבקרת קיום מלאי נכסי השקעה והבטחתו, ובכלל זה:

(1) רישום נכסים במערכות התפעוליות, בהתייחס לפעילויות המנויות להלן:
(1) קליטת נתוני יתרות, תנועות ושערים של נכסים מהמערכת הבנקאית, חברי בורסה שאינם בנקים ונותני שירותים אחרים; 

(2) ביצוע תהליכי התאמה של הרישום בכל חשבונות הגוף המוסדי בין המערכת התפעולית אצלו למערכת הבנקאית, חברי בורסה שאינם בנקים ונותני שירותים אחרים אצלם מנוהלים החשבונות; 

(3) בחינת התאמת הביצוע בפועל בחשבונות הקופה, מסלול ההשקעה או ההתחייבות הביטוחית, להוראות הביצוע של מנהלי ההשקעות;

(4) ווידוא אופן חישוב עמלות קניה ומכירה ועמלות משמורת של ניירות ערך ועמלות בגין ניהול נכסים והתאמתם לחיוב בפועל;

(5) העשרת מאפייני נכסים הנדרשים לצרכי דיווח ובקרה ובכלל זה שיוך נכסים לקטגוריות מוגדרות, לרבות אפיקי השקעה, מנפיקים, קבוצות לווים, סקטורים וענפים;

(6) העשרת נתוני נכסים הנדרשים לצרכי דיווח ובקרה, לרבות לצרכי חישוב והצגת חשיפות לנכסי בסיס של נגזרים פיננסיים, ובכלל זה סך ההון הנפרע של ניירות ערך סחירים, משך חיים ממוצע ותשואה לפדיון של נכסי חוב, דלתא ומחירי נכס הבסיס באופציות; 

(7) רישום חשבונאי – שיערוך נכסי ההשקעה וזקיפת שווי, לפי העניין, וכן עדכון נתוני מדדים, שערי חליפין, ציטוטים, דירוגים, הערכות מומחים ונתונים רלבנטיים אחרים; 

(8) שמירת מסד הנתונים והחישובים אשר שימשו לצורך נתוני יתרות ותוצאות לדוחות הכספיים של הגוף המוסדי. 

(2) חישוב תשואות לגבי כל תיק נכסים שבניהול הגוף המוסדי.

(3) מעקב אחר גבייה ותשלומים – מעקב אחר תשלומי דיבידנדים, ריבית וקרן ותנועות כספיות אחרות, וכן הקמת לוח סילוקין של הלוואות מותאמות ומעקב אחר גבייה שוטפת של החוב. 

(4) התראה לגורמים הרלבנטיים בגוף המוסדי אודות אינדיקציות שליליות במצב חוב או לווה אם נודע ליחידה על אינדיקציות שליליות כאמור.

(5) הכנת דוחות תקופתיים לגורמים הרלבנטיים בגוף המוסדי וכן דוחות הנדרשים על ידי הממונה על שוק ההון. 
גוף מוסדי רשאי לקבוע כי תפקידי המערך העורפי המנויים בפסקאות (א)(3), (5) ו-(6) לעיל יבוצעו בידי יחידת בקרת ההשקעות כמשמעותה בסעיף 2.4 להלן 
.  
מבלי לגרוע מהאמור לעיל, גוף מוסדי רשאי לקבוע כי חלק מתפקידי המערך העורפי יבוצעו בידי אורגן אחר בגוף המוסדי שאינו נוטל תפקיד במערך ההשקעות, ויהיה כפוף באופן שיבטיח את אי תלותו במערך ההשקעות 
. 
2.3.4 הוראות לקבוצת משקיעים 
ראו סעיף 2.1 לעיל. 
2.4  בקרת השקעות
2.4.1 מיקום ומשאבים
(1) יחידת בקרת השקעות של גוף מוסדי תהיה נפרדת מיחידות ייזום, ביצוע, הקצאה והערכה של נכסי השקעה, ותהיה כפופה באופן שיבטיח את אי תלותה בגורמים האמורים
. 
(2) על אף האמור בפסקה (א) לעיל, יחידת בקרת השקעות רשאית להיות כפופה למנהל מערך ההשקעות, אשר כשלעצמו אינו עוסק באופן שוטף בייזום, הקצאה והערכה של השקעות, אלא בניהול והכוונת מערך ההשקעות. 
(3) ניתן לבצע את תפקידי יחידת בקרת השקעות באמצעות יחידת מערך עורפי פנימית
. 
(4) ליחידת בקרת השקעות יהיו משאבים ויכולת לבצע את תפקידיה, לרבות במקרה שבו ניהול ההשקעות מבוצע במיקור חוץ
.
2.4.2 מנהל יחידת בקרת השקעות 
גוף מוסדי יבטיח כי למנהל יחידת בקרת השקעות יהיו הידע והניסיון בתחום ההשקעות או בתחום האשראי אשר יהיו הולמים לביצוע תפקידיו
.
2.4.3 תפקידים

יחידת בקרת השקעות אחראית לבקר ולהעריך באופן שוטף לכל הפחות את אלה:

(1) עמידת מערך ההשקעות במגבלות ההשקעה ובכללים לניהול השקעות שנקבעו במסגרת הוראות הדין, במסגרת מדיניות הדירקטוריון ועדת ההשקעות הרלבנטית ובמסגרת נהלי הגוף המוסדי ביחס לכל קופת גמל, מסלול השקעה או התחייבות ביטוח; 
(2) עמידת מערך ההשקעות במדרג ההרשאות לביצוע עסקאות שנקבע בנהלי הגוף המוסדי;

(3) מידת יישום החלטות ועדת ההשקעות הרלבנטית או דירקטוריון הגוף המוסדי, לפי העניין, על ידי מערך ההשקעות ואופן יישומן; 

(4) קיום תנאי ההתקשרות והפעילות באמצעות ספקים ונותני שירותים חיצוניים, ובכלל זה מנהלי תיקים חיצוניים, בנקים, חברי בורסה, ברוקרים ומתווכים אחרים שבאמצעותם פועל הגוף המוסדי;

(5) קיום תהליך למעקב ולדיווח שוטפים אחר עמידת לווים בהתניות הפיננסיות (קובננטים) כפי שנקבעו בהסכמי הלוואות; 

(6) קיום תהליכי אנליזה ודירוג  פנימי הנדרשים על פי נהלי הגוף המוסדי והוראות הדין; 
(7) אופן יישום האנליזות, הבדיקות והדירוגים הפנימיים, לרבות
: 
(1) בחינת מהימנות מודל הדירוג הפנימי, לרבות על ידי בחינת העקרונות וההגדרות עליהם מושתת המודל ובחינת עדכוני המודל. 
(2) בחינת איכות תהליך הדירוג הפנימי, באמצעות בחינת אופן ישומו של מודל הדירוג הפנימי, לרבות בחינת מהימנות הנתונים העובדתיים שעליהם מתבסס דירוג מדגם של אשראים. הבחינה תיערך על בסיס השוואה לדירוגים שבוצעו על ידי חברה מדרגת או על בסיס מודל אחר של גורם שלישי שאושר בידי הממונה על שוק ההון ועל בסיס המידע ההיסטורי שיצטבר בגוף המוסדי;  
(3) ביצוע מדגמים, ובחינת מקרי חדלות הפירעון לגבי אשראי שהעמיד הגוף המוסדי בהתאם לרמות הדירוגים וההערכות השונות;
(8) קיום הליך דיווח של מנהלי ההשקעות ליחידת המערך העורפי ובכלל זה דיווח על כל עסקה, בין שהיא בנכס סחיר ובין שהיא בנכס לא סחיר, לרבות פרטי פיצול עסקאות, וזאת עד תום יום העסקים שבו בוצעה העסקה; 

(9) ווידוא כי עסקאות שבוצעו באמצעות חשבונות מפצלים פוצלו בין החשבונות השונים בהתאם לנהלי הגוף המוסדי והוראות הדין;
(10) בחינה, לפחות אחת לרבעון ולפי קביעת ועדת ההשקעות הרלבנטית, של מידת התאמת החשיפות בפועל של כל קופת גמל, מסלול השקעה או התחייבות ביטוח למדיניות ההשקעות ולתקרות החשיפה לסוגי השקעות שנקבעו על ידי הדירקטוריון ועדת ההשקעות הרלבנטית ולמדיניות ההשקעה המוצהרת של המשקיע המוסדי לפי סעיף 5.2 להלן ביחס לכל קופת גמל, מסלול השקעה או התחייבות ביטוח
. 
ליחידת בקרת השקעות יהיו משאבים מספקים ויכולת לביצוע תפקידיה כאמור בפסקאות (א) עד (י) לרבות במקרה שבו ניהול ההשקעות מבוצע במיקור חוץ. יובהר כי ניתן לבצע את התפקידים האמורים באמצעות יחידת מערך עורפי פנימית
. 
2.4.4 דיווחי יחידת בקרת השקעות 
 ראו סעיף 3 בפרק זה.  
2.5  מערך אשראי לא סחיר
2.5.1 הקמה
(1) גוף מוסדי שסכום כל האשראי הלא סחיר אגב השקעות, שאינו אשראי מוחרג, שהעמיד עולה על 300 מיליון ש"ח יקיים מערך לייזום
 ולטיפול באשראי לא סחיר וימנה לו מנהל שמתקיימים בו התנאים שבסעיף קטן 2.5.2 להלן
. 
(2) ניתן להקים מערך אשראי לא סחיר משותף לקבוצת משקיעים, בכפוף לתנאים המנויים בסעיף 2.1 לעיל. 

2.5.2  מנהל מערך אשראי לא סחיר
  מנהל מערך אשראי לא סחיר יהיה בעל מומחיות וניסיון מוכחים בתחום האשראי
. 
2.5.3  תפקידי מערך אשראי לא סחיר 
(1) יצירת תשתית נהלים להעמדת האשראי הלא סחיר, הערכתו, תפעולו וניהולו בכפוף למדיניות שקבע הדירקטוריון
.
(2) ייזום אשראי לא סחיר. 
(3) פיתוח ותחזוקת מודל דירוג פנימי סידורי, בר השוואה למודלים של חברות מדרגות שאושרו בידי הממונה על שוק ההון, וכן שיטות וכלים אשר יאפשרו להעריך הסתברות לחדלות פירעון של לווים ולהעריך את ההפסדים הצפויים בהינתן חדלות פירעון, קיום הליך להערכת האיכות, הדיוק ועקביות רכיבי הסיכון; עדכון מודל הדירוג הפנימי באופן שוטף; תיעוד השינויים במודל הדירוג הפנימי; התפקיד יבוצע על ידי יחידת הערכת סיכוני אשראי, נפרדת מיחידת ניהול האשראי ומיחידת תפעול האשראי.
 כפיפות יחידת הערכת האשראי צריכה להבטיח את אי תלותה בגורמים העוסקים בהעמדת האשראי.

(4) דירוג אשראי לא סחיר מסוים במועד מתן האשראי ובמשך חיי האשראי; הערכת אשראי לא סחיר מסוים בהתאם לעקרונות האנליזה ותהליך הערכת הסיכון במקרים שבהם אין הסתמכות על דירוג פנימי; זיהוי בעיות באשראים והמלצה לגבי סיווגם ואופן הטיפול בהם. התפקיד יבוצע על ידי גורם אשר אינו מתוגמל או מתומרץ, במישרין או בעקיפין, כתוצאה מהעמדת האשראי שדורג או הוערך.
 
(5) טיפול באשראי לא סחיר, גבייתו, טיפול בחובות בעייתיים והפרשה לחובות מסופקים, וכן פיקוח על מגבלות חשיפה. התפקיד יבוצע על ידי יחידת תפעול האשראי, נפרדת מיחידת ניהול האשראי ומיחידת הערכת סיכוני אשראי.
 
2.5.4  דרכי עבודה
 
(1)  הצעת אשראי לא סחיר למקבלי החלטות
(1) כל אשראי לא סחיר יוצע לראשונה על ידי מערך האשראי הלא סחיר של גוף מוסדי, בו זמנית, לפי יחס שיעורים שנקבע מראש, בנפרד למקבלי ההחלטות בדבר הקצאת אשראי לא סחיר אגב השקעות מכספי קופות גמל, כספי התחייבויות תלויות תשואה או כספי התחייבויות שאינן תלויות תשואה, לפי העניין, בהתאם למדרגי הסמכויות שנקבעו על ידי הדירקטוריונים וועדות ההשקעות הרלבנטיים.
 
לעניין פסקה זו, "מקבלי החלטות בדבר הקצאת אשראי לא סחיר" – ועדת השקעות או מנהל השקעות, בהתאם למדרג הסמכויות שנקבע על ידי הדירקטוריונים וועדות ההשקעות הרלבנטיים.
(2) על אף האמור בפסקת משנה (1) - ניתן לקבוע שיעורים, סכומים וסוגי אשראי, בפרט אשראי לא סחיר המוצע במכרז לגופים מוסדיים, ולרבות אשראי כאמור המובא לאישור ועדת אשראי, אשר לא יוצעו על פי התנאים הקבועים בפסקה א לעיל, בכפוף לאלה
:  
(1) שיעורים, סכומים וסוגי אשראי כאמור נקבעו מראש בנוהל שאושר על ידי כל מקבלי ההחלטות בדבר הקצאת אשראי לא סחיר, בהתאם למדרגי הסמכויות שנקבעו על ידי הדירקטוריונים וועדות ההשקעות הרלבנטייםובלבד שבנוהל כאמור נקבעו הסדרים למניעת העדפה וכן מנגנונים לדיווח תקופתי לכל הגורמים שהנוהל אושר בידם. 
(2) ניתן להותיר בידי מנהלי ההשקעות את הסמכות להחליט על סכום ההשקעה מתוך הכספים שבניהולם, גם לגבי אשראי לא סחיר הטעון אישור ועדת אשראי אך אינו טעון אישור של ועדת השקעות, ובלבד שנקבעו הסדרים למניעת העדפה ולמניעת ניגודי עניינים במצבים כאמור ושההחלטה תועדה באופן מפורט
.
(3) כל החזר חוב הנובע מאשראי לא סחיר, יוחזר לכל סוג התחייבות של חברת ביטוח, קופת גמל או קרן פנסיה, על פי חלקה בחוב
.
(3) דיווחים של מנהל מערך אשראי לא סחיר
ראו סעיף 3 בפרק זה. 
2.5.5   תנאים ספציפיים לגוף מוסדי בעל היקף פעילות נמוך
גוף מוסדי שאינו חייב בהקמת מערך אשראי לא סחיר ובמינוי מנהל מערך אשראי לא סחיר לפי סעיף קטן 2.5.1 לעיל, אינו פטור מביצוע תפקידיו לפי סעיף קטן 2.5.3 לעיל.
3. דיווחים של מערך השקעות - לאורגנים ובעלי תפקיד שונים בגוף המוסדי ודיווחים לממונה על שוק ההון
3.1 דיווחים של  פורום חוב
3.1.1 דוח מיידי
פורום חוב כהגדרתו בסעיף קטן 4.3.2(א)(1)(א), יגיש לגורמים בגוף המוסדי המוסמכים להחליט לגבי אופן הטיפול בחוב
  וכן לוועדת האשראי, דוח מיידי אודות חוב חדש שזוהה כחוב בעייתי, המלצות לגבי המשך הטיפול בחוב וחלופות שנבחנו. הדוח המיידי יכלול את הפריטים המובאים בסעיף 4 לנספח 5.2.4.2, ככל שהם רלבנטיים
.  
3.1.2 דוח תקופתי
פורום חוב יגיש לגורמים המוסמכים בגוף המוסדי, ובכלל זה ועדת אשראי וועדת ההשקעות הרלבנטית, לפחות אחת לרבעון, דוח תקופתי לגבי כל אגרות החוב הלא ממשלתיות שבתיק הנכסים של הגוף המוסדי, הכולל את מצבת החובות הבעייתיים שזוהו, על סיווגיהם השונים, ואת ההתפתחות בחובות הבעייתיים; הדוח יכלול בנוסף גם את הפריטים המפורטים בסעיף 5 בנספח 5.2.4.2
.  
3.2 דיווחים של בעלי תפקיד לפורום חוב
בעלי תפקיד רלבנטיים, ובכלל זה, מנהל אגף השקעות, מנהל מערך אשראי לא סחיר ומנהל בקרת האשראי ימסרו לפורום חוב באמצעות הגורם המרכז לפי סעיף קטן 4.3.2(א)(1)(ד)  בדיווח מידי אודות זיהוי בעיות פוטנציאליות בחוב מסוים
.  
3.3 דיווחים של יחידת בקרת השקעות (ראו סעיף 2.4)
3.3.1    למנהלי השקעות

יחידת בקרת השקעות תמסור למנהלי ההשקעות הרלבנטיים: 

(1) דוחות מידיים כל אימת שתתגלה קרבה מהותית למגבלות ההשקעה. במקרה שבו ניהול ההשקעות מבוצע במיקור חוץ, יוודא הגוף המוסדי כי תהליך כאמור מתקיים גם בגוף המנהל.
(2) דוח בקרה יומי בנוגע למצבת החשיפות, לרבות חשיפה במישרין או בעקיפין לנכסי בסיס, ובכלל זה בשל עסקאות באופציות וחוזים עתידיים. 

(3) דוח בקרה תקופתי, לפחות אחת לרבעון, בנוגע למצבת נכסי ההשקעה ביחס למגבלות מעודכנות בכל קופת גמל, מסלול השקעה או התחייבות ביטוח.
3.3.2     לגורמי בקרה ופיקוח
(1) יחידת בקרת השקעות תמסור לוועדת ההשקעות הרלבנטית דיווחים תקופתיים אודות הוצאות ששולמו מכספי קופת גמל או מכספי התחייבויות תלויות תשואה של חברת ביטוח בשל נקיטת אמצעים או בשל גיבוש הסדרי חוב, לפי סעיף קטן 5.3.5.
 
(2) יחידת בקרת השקעות תמסור לוועדת השקעות דיווחים רבעוניים אודות תשלום הוצאות ישירות בשל ביצוע עסקאות. הדיווח יימסר בחלוקה לפי סוגי ההוצאות המפורטים בתקנה 2 לתקנות הוצאות ישירות, בחלוקה לפי הסוגים השונים של עמלות הניהול החיצוני ולגבי כל סוג הוצאה יצוין היקפה בשקלים ושיעורה מתוך היקף הנכסים המנוהלים. כמו כן, משקיע מוסדי ידווח לגבי כל סוג הוצאה כאמור את סכום ההוצאות בגין השקעות שלמרות שאושרו עקרונית להשקעה לא יצאו לפועל. הדיווח יימסר לגבי כל מסלול השקעה או קופה בנפרד, וועדת ההשקעות תבחן את סבירות ההוצאות ביחס להיקף הנכסים המנוהלים
.
(3) יחידת בקרת השקעות תדווח לוועדת השקעות רלבנטית על אופן הצבעת המשקיע המוסדי בפועל בהתאם לאמור בסעיף 5.12 בתדירות שקבעה ועדת ההשקעות הרלבנטית ואשר לא תפחת מדיווח אחד בכל 60 יום. הדיווח יכלול, בין היתר, את הסיבות בעטיין המשקיע המוסדי לא פעל בהתאם למדיניות ההצבעה של ועדת ההשקעות או המלצת ההצבעה של הגורם המקצועי, לפי העניין 
. 
(4) יחידת בקרת השקעות תמסור למנהל הכללי, לוועדת ההשקעות הרלבנטית ולדירקטוריון הגוף המוסדי, דוח מידי כל אימת שתתגלה חריגה מהותית, שלא תוקנה, ממדיניות ההשקעות או מגבלות ההשקעה שנקבעו בהתייחס לאותה קופת גמל, מסלול השקעה או התחייבות ביטוח. עותק של הדוח יימסר גם למנהל ההשקעות הרלבנטי
. 

(5) יחידת בקרת השקעות תעביר לוועדת ההשקעות הרלבנטית, דיווחים שוטפים בכל דיון של ועדת ההשקעות, לגבי כל קופה, מסלול השקעה או התחייבות ביטוח רלבנטית, כמפורט להלן
:

(1) הרכב ההשקעות בפועל בתיק הנכסים, לרבות חשיפות לנכסי בסיס בגין פעילות בנגזרים פיננסיים;

(2) הרכב ההשקעות בפועל בתיק הנכסים, ביחס למגבלות שנקבעו על ידי הועדה לגבי אותו תיק נכסים;

(3) מעקב אחר ביצוע בפועל של החלטות והנחיות ועדת ההשקעות ביחס לתיק הנכסים של הקופה, מסלול ההשקעה או התחייבות הביטוח הרלבנטית. 

3.4  דיווחים של גוף מוסדי לוועדת ביקורת

גוף מוסדי ידווח לוועדת הביקורת אחת לרבעון אודות מצבת ההלוואות העדכנית של נושאי המשרה באותו רבעון; הדיווח יכלול פירוט אודות תנאי ההלוואה שניתנה לכל אחד מנושאי המשרה ואודות עמידת כל נושא משרה בתנאי פירעון ההלוואה.
3.5 דיווחים של גוף מוסדי לוועדת השקעות
ראו סעיפים 3.1, 3.3 לעניין דיווח של משקיע מוסדי לוועדת השקעות.
3.6  דיווחים של גוף מוסדי ושל משקיע מוסדי לממונה על שוק ההון
ראו סעיפים קטנים:
4.5.3 לעניין השקעה בשותפות ותאגיד נדל"ן.
5.2.4 לעניין מדיניות השקעות צפויה.
5.17.1 ו- 5.17.3 לעניין חריגה מתקנות כללי השקעה.
5.10.1 לעניין עסקה חריגה עם חברה מנהלת או חברת ביטוח.
5.10.3 לעניין השקעות בצדדים קשורים ועסקאות עמם. 5.3 לעניין הוצאות ישירות.
4. תנאים וכללים לניהול נכסי השקעה בידי גוף מוסדי
4.1  כללי
4.2    אנליזה כתובה שאושרה על ידי ועדת ההשקעות
 
4.2.1   גוף מוסדי רשאי להשקיע בנכס בהתקיים כל אלה: 
(1) נערכה אנליזה כתובה בהתאם לנוהל ולהיקף שאושר על ידי ועדת השקעות רלבנטית, לגבי סוגי נכסים שנדרשת להם הכנת אנליזה כתובה, והכול בהתאם להחלטת ועדת ההשקעות. לגבי אגרות חוב הכפופות להוראות סעיף קטן 4.3.1(ג), לא יחולו הוראות סעיף זה, אלא יחולו הוראות סעיף קטן  4.3.1(ג).
(2) ניתן יהיה לבצע את האנליזה גם באמצעות גורם שאינו עובד הגוף המוסדי ובלבד שהגוף המוסדי מוודא שהאנליזה עומדת בנוהל שאושר על ידי ועדת ההשקעות. 
(3) גוף מוסדי יהא רשאי, בכפוף לנוהל ועדת ההשקעות הרלבנטית, לרכוש נכס בשוק המשני שוועדת ההשקעות החליטה שיש להכין בגינו אנליזה, ללא הכנה של אנליזה כתובה ובלבד ששווי כלל הנכסים כאמור שלא הוכנה בגינם אנליזה, לא יעלה בכל עת על 5 אחוזים משווי סך הנכסים הסחירים שלגביהם החליטה ועדת ההשקעות שיש לבצע אנליזה. ביחס להתחייבויות שאינן תלויות תשואה – השווי כאמור לא יעלה על 5 אחוזים מן ההון העצמי של הגוף המוסדי.  
4.3   הוראות לעניין העמדת אשראי 

4.3.1   תנאים וכללים למתן הלוואות מותאמות ולרכישת אגרות חוב לא ממשלתיות 
(1) רישום הלוואה מותאמת ואגרת חוב בלתי סחירה בלשכת רישום

גוף מוסדי רשאי לתת הלוואה מותאמת ביחד עם גוף מוסדי אחד אחר או קבוצת משקיעים אחת אחרת לפחות או להשקיע באגרת חוב לא ממשלתית בלתי סחירה, ובלבד שקיימת התחייבות מראש ובכתב של המנפיק או של הלווה כי עד שלושה ימי עסקים לאחר העמדת ההלוואה או לאחר ההנפקה של איגרת החוב, לרבות באמצעות הרחבת סדרה, יעביר הלווה או המנפיק ללשכת הרישום את המסמכים הבאים: שטר איגרת החוב או תנאי ההלוואה, לוח סילוקין, שטר נאמנות, ככל שמונה נאמן, דוח דירוג וכל מסמך נלווה אליו, ככל שקיים. 
במהלך התקופה שבה הוא מחזיק בהלוואה או באגרת החוב, לפי העניין, יוודא הגוף המוסדי כי המנפיק או הלווה העביר ללשכת הרישום את המסמכים והמידע הבאים אודות ההלוואה או אגרת החוב, בתוך שלושה ימים מהמועד שבו נודע לו על אחד מאלה: שינויים שחלו בתנאי ההלוואה או אגרת החוב אשר עשויים להשפיע על מחירן לרבות עסקאות חדשות בהן, שינוי דירוג, שינוי בתזרים מזומנים, פדיון מוקדם ותנאי הסדר חוב. 
(2) תנאים ומסמכים נדרשים לרכישת איגרת חוב לא ממשלתית רגילה בשוק הראשוני
גוף מוסדי יהא רשאי לרכוש איגרת חוב לא ממשלתית רגילה, שהונפקה בישראל, בשוק הראשוני, ובלבד שקיבל את המסמכים הבאים בלוחות הזמנים המצוינים לצדם:
(1) מסמכי הנפקה, וזאת לא יאוחר משבעה ימי עסקים לפני המועד שבו עליו להגיש הזמנה או הצעה לרכישת איגרת חוב לא ממשלתית רגילה, או לפני המועד שבו עליו להגיש התחייבות מוקדמת לרכישת אותה איגרת החוב, לפי העניין;
(2) מסמכי הנפקה מעודכנים, אם חלו בהם שינויים לעומת מסמכי ההנפקה שהוגשו כאמור בפסקה (1) לעיל, וזאת לא יאוחר מ-48 שעות לפני המועד שבו עליו להגיש הזמנה או הצעה לרכישת איגרות חוב, או לפני המועד שבו עליו להגיש התחייבות מוקדמת לרכישת אותן איגרות חוב, לפי העניין
;
(3) הוראות פסקאות (1) עד (2) לא יחולו על הרחבת סדרה של אגרת חוב
;
(4) הוראות פסקה (2) יחולו על רכישת איגרת חוב לא ממשלתית רגילה לפי דוח הצעה להנפקה על פי תשקיף מדף, גם אם תשקיף המדף הונפק לפני יום ה-1 באוקטובר 2010.
(3) תנאים נדרשים לרכישת איגרת חוב לא ממשלתית רגילה 
גוף מוסדי יהא רשאי לרכוש איגרת חוב לא ממשלתית רגילה, שהונפקה בישראל, בשוק הראשוני או בשוק המשני, בהתקיים כל אלה:
(1) הכנת אנליזה כתובה לאיגרת חוב שהונפקה בישראל

הגוף המוסדי הכין אנליזה כתובה, בהתאם לנוהל ועדת השקעות לעניין זה, טרם רכישה של איגרת חוב לא ממשלתית רגילה, שהתקיימו לגביה תנאי סעיף 4.2 לעיל, אשר תמליץ האם לרכוש את איגרת החוב המוצעת, באופן הבא:
(1) האנליזה תבוסס, בין היתר, על מסמכי ההנפקה ועל ניתוח של דוחות כספיים קודמים של המנפיק לתקופה של שלוש שנים לפחות, ככל שקיימים;
(2) האנליזה תתייחס לפרמטרים הקשורים למאפייני המנפיק, מאפייני איגרת החוב, ייעוד תמורת ההנפקה ומקורות פירעון איגרת החוב; נספח 5.2.4.6 מונה פרמטרים שראוי כי גוף מוסדי יתייחס אליהם במסגרת הכנת אנליזה.
(3) על גבי האנליזה יצוין תאריך עריכתה, והיא תהא חתומה באופן אישי על ידי עובד הגוף המוסדי, שמאשר שהאנליזה עומדת בסטנדרטים שאושרו על ידי הגוף המוסדי, גם אם הכין אותה גורם אחר (לרבות גורם חיצוני). במידה וניהול ההשקעות מבוצע במיקור חוץ, האנליזה תהא חתומה באופן אישי על ידי מנהל ההשקעות שביצע את ההשקעה.
(4) אנליזה תהא תקפה לפרק זמן בהתאם למדיניות ועדת השקעות לעניין זה, בשים לב לאירועים מהותיים אשר התרחשו במהלך פרק זמן זה ומשפיעים על תקפות האנליזה;  בכל מקרה, פרק הזמן כאמור לא יעלה על שנה. 
(5) גוף מוסדי יהא רשאי, בכפוף לנוהל ועדת ההשקעות הרלבנטית, לרכוש איגרת חוב סחירה בשוק המשני ללא הכנה של אנליזה כתובה, ובלבד ששווי כלל איגרות החוב, שלא הוכנה בגינן אנליזה, לא יעלה בכל עת על 5 אחוזים משווי סך איגרות החוב הסחירות של הקופה או המסלול המנוהלים על ידי הגוף המוסדי; ביחס להתחייבויות שאינן תלויות תשואה – השווי כאמור לא יעלה על 5 אחוזים מן ההון העצמי של הגוף המוסדי.
(2) הכנת אנליזה כתובה לאיגרת חוב שהונפקה מחוץ לישראל

הדירקטוריון או ועדת ההשקעות יגבשו מדיניות ביחס להיקף האנליזה הנדרש טרם רכישה של איגרת חוב שהונפקה מחוץ לישראל ומשך תקפותה. 

(3) קביעות מפורשות

באיגרת החוב נקבעו קביעות מפורשות ביחס לנושאים המנויים בנספח 5.2.4.7.
(4) רכישת איגרת חוב בלתי סחירה המונפקת על ידי תאגיד מדווח

ברכישת איגרת חוב בלתי סחירה שהיא אגרת חוב לא ממשלתית רגילה שהונפקה על ידי תאגיד מדווח, בשוק הראשוני או בשוק המשני, שבמסגרתה עמד מספר קבוצות המשקיעים באיגרת החוב על ארבע לפחות - המנפיק מינה נאמן לאיגרת החוב.
(5) רכישת איגרת חוב לא ממשלתית רגילה בלתי סחירה המונפקת על ידי תאגיד שאינו מדווח

ברכישת איגרת חוב לא ממשלתית רגילה בלתי סחירה שהונפקה על ידי מנפיק שהוא תאגיד שאינו מדווח, בשוק הראשוני או בשוק המשני - בכפוף למדיניות ועדת ההשקעות הרלבנטית והתקיימו כל התנאים הבאים:
(1) לגבי השוק הראשוני - הגוף המוסדי קיבל את מזכר ההנפקה;
(2) לגבי השוק המשני - הגוף המוסדי קיבל את הדוח השנתי ואת הדוח הרבעוני המעודכנים ביותר שיש בידי המנפיק, בהתאם להתחייבות המנפיק לפי פסקאות משנה (ג)(1) ו-(ג)(2) להלן, וכן את כל הדיווחים המיידים בהתאם לפסקת משנה (ג)(3) להלן, אשר המנפיק דיווח ממועד הדוח השנתי או הרבעוני האחרון, לפי העניין, למעט כאשר איגרת החוב המקורית הונפקה לפני יום 1 בינואר 2011
.
(3) הגוף המוסדי קיבל מן המנפיק התחייבות בכתב למסור לו, לרבות באמצעות נאמן:
(1) דיווח שנתי הכולל את המידע המפורט בנספח 5.2.4.8, לא יאוחר מ-60 יום מהמועד שבו היה נדרש המנפיק לפרסם את הדוחות השנתיים אילו היה תאגיד מדווח; 
(2) דיווח רבעוני הכולל את המידע המפורט בנספח 5.2.4.9, לא יאוחר מ-30 יום מהמועד שבו היה נדרש המנפיק לפרסם את הדוחות הרבעוניים אילו היה תאגיד מדווח; 
(3) דיווח מיידי אם אירע אחד מן האירועים המפורטים בנספח 5.2.4.10, במועד שנקבע בתקנה 30(ב) לתקנות דוחות תקופתיים ומידיים. 
(4) הגוף המוסדי קיבל מן המנפיק התחייבות בכתב לשאת בכל הוצאות ההנפקה ובהן: מיסים, הוצאות סבירות של טיפול משפטי בהליכים שינוהלו בשם מחזיקי איגרות החוב, הוצאות סבירות הקשורות בהערכת מצב החוב, הסדרי חוב, הליכי פירעון, הליכי גבייה, הערכות שווי ותשלומים לנאמן, ככל שמונה נאמן.
(5) עמד מספר קבוצות המשקיעים באיגרת חוב על ארבע לפחות: 
(1) המנפיק מינה נאמן לאיגרת החוב, והגוף המוסדי קיבל מן המנפיק התחייבות בכתב להעביר לנאמן כל מידע שנדרש להעביר לגופים המוסדיים, כאמור בפסקה (ג) לעיל. 
(2) הגוף המוסדי קיבל מן המנפיק  התחייבות בכתב למסור לנאמן דיווח על פי דרישתו, כמפורט להלן:
(1) מסמכים, פרטים או מידע, כפי שיידרשו באופן סביר על ידי הנאמן, בהתאם לשיקול דעתו, לשם יישום והפעלת סמכויות הנאמן או באי כוחו על פי שטר הנאמנות, בכפוף לחתימת הנאמן על כתב הסודיות ובכפוף למתן הרשאה לנאמן לפעול בהסתמך על המידע שקיבל;
(2) המנפיק הסכים בכתב כי הנאמן יהיה רשאי, בהתאם לשיקול דעתו, להעביר את המידע שיימסר לו לגופים המוסדיים. 
(6) הגוף המוסדי קיבל מהמנפיק התחייבות בכתב כי כל המסמכים, המנויים לעיל, יהיו חתומים על ידי המנהל הכללי של המנפיק ובעל התפקיד הבכיר ביותר בתחום הכספים שלו. 
(6) שטר נאמנות

גןף מוסדי יוודא כי שטר הנאמנות משקף את מדיניות ההשקעה שנקבעה על ידו. נספח 5.2.4.13 כולל תניות חוזיות לדוגמה, היוצרות מודל של הגנות למחזיקי אגרות החוב, ודגשים לניסוחן. כמו כן, כולל הנספח מסמך המתאר את "תמצית התניות" אשר על גוף מוסדי לקבל מן המנפיק כחלק ממסמכי ההנפקה, אשר יאפשר לגוף המוסדי להעריך באופן יעיל את היקף ההגנות אשר מקנה לו אגרת החוב. הנספח מתייחס למגוון נושאים אשר לא כולם יהיו רלוונטיים בכל מקרה. הנספח אינו מייתר את הצורך בבחינה פרטנית של כל מנפיק וכל אגרת חוב לגופה, ומן הגוף המוסדי מצופה לשקול באופן ספציפי את התאמתן של התניות המוצעות לנסיבות ולמאפיינים המיוחדים של כל השקעה, ולבצע את האיזונים וההתאמות הנדרשים.  
(4)  תנאים למתן הלוואה מותאמת, השאלת ניירות ערך והשקעה בנכסי חוב לא סחירים 
(1) גוף מוסדי רשאי לתת הלוואה מותאמת, להשאיל נייר ערך או להשקיע בנכס חוב לא סחיר במהלך הרגיל של עסקיו, בתנאים מסחריים רגילים ובהתקיים אחד מאלה
: 
(1) לגבי הלוואה, התקיים אחד מאלה:
(1) ההלוואה מדורגת בדירוג השקעה על פי מודל פנימי לדירוג אשראי שאושר על ידי הממונה על שוק ההון או על ידי חברה מדרגת והגוף המוסדי המלווה ביצע אנליזה, בהתאם להוראות סעיף 4.2 לעיל.
(2) ההלוואה היא השתתפות בהלוואה שמעמיד גוף מוסדי אחר או בנק (להלן: " הגוף היוזם") או הלוואה בתנאים זהים (למעט הבדלים הנובעים מסביבה חוקית שונה) להלוואה שמעמיד גוף מוסדי אחר או בנק ובלבד שהתקיימו כל אלה:

(1) ההלוואה מדורגת לפי מודל דירוג פנימי של בנק או לפי מודל דירוג פנימי של גוף מוסדי אחר שאושר על ידי הממונה על שוק ההון, בדירוג השקעה; 
(2) הגוף המוסדי המלווה ביצע אנליזה;
(3) לגוף היוזם חלק מהותי מסכום ההלוואה;

(4) חלקו של הגוף המוסדי המלווה מובטח בתנאים מהותיים דומים לאלה שניתנו לגוף היוזם;
(3) התקיימו כל התנאים הבאים:

(1) נרשמה משכנתה ראשונה על נכס נדל"ן לטובת הגוף המוסדי;

(2) סך כל ההלוואות ללווה אחד, שלהבטחת החזרתן נרשמה המשכנתה, אינו עולה על 60 אחוזים מהביטחונות המצוינות בפסקת משנה (א); ואולם, לשם רכישת דירת מגורים רשאי הגוף המוסדי לתת הלוואה בשיעור העולה על 60 אחוזים מהבטוחות המצוינות בפסקת משנה (א), ובלבד שההלוואה תבוטח בביטוח אשראי למגורים המובטח במשכנתה, ויחס ההלוואה לביטחונות לאחר מתן כיסוי כאמור לא יעלה על 55 אחוזים; 
(2) לגבי השאלת נייר ערך שאינה השאלה לבנק או לחבר בורסה (להלן: "השאלת נייר ערך") - ההשאלה היא לגוף המדורג בדירוג השקעה על פי מודל דירוג פנימי לדירוג אשראי שאושר על ידי הממונה על שוק ההון או על ידי חברה מדרגת, והגוף המוסדי ביצע אנליזה;
(3) לגבי השקעה בנכס חוב מובנה לא סחיר או בנכס חוב נגזר לא סחיר (להלן: "נכס חוב לא סחיר") - הצד הנגדי להשקעה והגורם אליו יש חשיפה בהשקעה, מדורגים בדירוג השקעה על פי מודל דירוג פנימי לדירוג אשראי שאושר על ידי הממונה על שוק ההון או על ידי חברה מדרגת, והגוף המוסדי ביצע אנליזה, למעט אם הצד הנגדי להשקעה והגורם אליו יש חשיפה בהשקעה הם מדינת ישראל, בנק ישראל, מדינת חוץ מאושרת, מבטח, בנק או חברת בת בבעלות מלאה של בנק או של גוף מוסדי והחברה האם התחייבה לקיום ההתחייבות הקיימת בנכס החוב הלא סחיר
;  
(4) לגבי השקעה בשותפות או בתאגיד שאינו סחיר - ניתנה הלוואת בעלים לצורך ההשקעה.
(2) על אף האמור בפסקאות משנה (1)(א)(1) עד (2), (1)(ב) ו-(1)(ג) לעיל, גוף מוסדי רשאי לתת הלוואה, להשקיע בנכס חוב לא סחיר או להשאיל נייר ערך, לפי העניין, בתנאים ובשיעורים הקבועים בסעיף קטן 5.7.1 לעניין משקיע מוסדי, תנאים  הקבועים בסעיף קטן 6.5.1 לעניין התחייבויות שאינן תלויות תשואה של חברת ביטוח וסעיף קטן 7.6.1 לעניין נכסים המוחזקים כנגד הון עצמי של חברה מנהלת
. 
(5) תנאים נוספים למתן הלוואה לדיור

(1) על גוף מוסדי הנותן הלוואות לדיור תחול הוראה מספר 451 - "נהלים למתן הלוואות לדיור" בהוראת ניהול בנקאי תקין (להלן: הוראה 451), בשינויים שיחולו מעת לעת, ובשינויים המפורטים בסעיף 1 בנספח 5.2.4.11.  
(2) על גוף מוסדי הנותן הלוואות לדיור יחולו סעיפים 1, 2, 3(א)(4), 3(ג), 4, 5, 6, 15, 16, 16א, 17א, 17ב, 21, 26, 29, 30(ו), 32 ו-33(1) עד (3), בכללי הבנקאות (שירות ללקוח)(גילוי נאות ומסירת מסמכים), התשנ"ב –1992, בשינויים שיחולו מעת לעת ובשינויים המפורטים בסעיף 2 בנספח 5.2.4.11. 
(3) על גוף מוסדי הנותן הלוואות לדיור יחול צו בנקאות עמלת פירעון מוקדם בשינויים שיחולו מעת לעת ובשינויים המפורטים בסעיף 3 בנספח 5.2.4.11. לפי סעיף קטן 6.5.2 לעיל, סעיף קטן זה לא יחול על הלוואה לדיור לסוכן לווה או לעובד חברת הביטוח, שניתנו בהתאם לסעיף קטן 6.5.3 ולהוראות הדין. 
4.3.2 טיפול בחובות בעייתיים
גוף מוסדי ינקוט, בין בעצמו ובין אם במשותף עם אחרים, בצעדים לגביית חוב ובמקרים המתאימים להשגת הסדר חוב, בפרט מכוח חובת הנאמנות שבה הוא חב. 
(1)    תהליך הערכת מצב חוב
(1) מינוי פורום חוב
(1) גוף מוסדי ימנה צוות בעלי תפקידים רלבנטיים, אשר יהיה אחראי על ביצוע תהליך הערכת מצב חוב (להלן – "פורום חוב"). ניתן למנות פורום חוב משותף לגופים מוסדיים הנשלטים בידי אותו בעל שליטה. 
(2) חבר בפורום חוב יהיה מי שהינו בעל מומחיות וניסיון מוכחים בתחום האשראי או ההשקעות;
(3) לפחות שני חברים בפורום חוב יהיו כאלה שאינם עוסקים בייזום והקצאת אשראי ואינם חברים בוועדת השקעות או בוועדת אשראי של הגוף המוסדי ; 

(4) מרכז פורום החוב יהא בעל תפקיד אשר אינו עוסק בייזום והקצאת אשראי. 

(2) דרכי עבודת פורום חוב
(1) פורום חוב יבחין בין חובות בעיתיים לחובות אחרים, בהתבסס, בין היתר על שינויים במצבם הפיננסי של הלווים ובכושר הפירעון שלהם, דיווחים של החברה המנפיקה לרשות ניירות ערך, אינדיקאטורים מהשוק המשני הסחיר, עמידתם של הלווים בתניות חוזיות ואמות מידה פיננסיות (קובננטים), הערכת הביטחונות שניתנו כנגד החוב, שינויים במעמדו של בעל החוב וקדימות החוב.  
(2) פורום חוב ימסור דיווחים מידיים ותקופתיים לפי סעיף 3.1. 
(2)    פעולות גוף מוסדי לגביית חוב בעייתי, השתתפות בנציגות בעלי חוב ואישור תנאי הסדר חוב

(1) ועדת אשראי
 של גוף מוסדי תדון בדרכים ובאמצעים לגביית חוב אשר זוהה כחוב בעייתי ואשר נמצא בתחום טיפולה, על פי מדרג הסמכויות שקבע הדירקטוריון. ראו פירוט בהוראות סעיף 6 בפרק 3 בחלק 1 של שער 5 לעניין ועדת אשראי. 
(2) ועדת השקעות רלבנטית תדון ותחליט בדבר הצעדים שיינקטו על ידי הגוף המוסדי ביחס לחוב שסווג כבעייתי ומצוי בתחום טיפולה ובתחום טיפול ועדת האשראי על פי מדרג הסמכויות שקבע הדירקטוריון. ראו פירוט בהוראות סעיפים 3 ו-4 בפרק 3 של שער 5 לעניין ועדת השקעות.  

(3) אישור תנאי הסדר חוב 
החלטה בדבר אישור תנאי הסדר חוב שבתחום טיפולה של ועדת ההשקעות על פי מדרג הסמכויות שקבע הדירקטוריון, תהיה בסמכות ועדת ההשקעות בלבד.
(4) מימון הסדר חוב ונקיטת אמצעים
ראו הוראות סעיף קטן 5.3.6 בפרק זה. 
(5) תיעוד

(1) גוף מוסדי יקבע נהלים לתיעוד ההחלטות והנימוקים ביחס לטיפול בחובות ממועד זיהויים כחובות בעייתיים ואת חומר הרקע התומך בהחלטות אלה.

(2) גוף מוסדי ישמור תיעוד של כל הדוחות והפרוטוקולים של הדיונים לפי סעיף זה, ובכלל זה דיונים עם בעלי חוב אחרים בדבר שיתוף פעולה, לתקופה של שבע שנים לפחות. 

(6) חובת פרסום
 
גוף מוסדי יפרסם במקום בולט וברור באתר האינטרנט שלו
, בצמוד לפרסום רשימת הנכסים הרבעונית שלו, מידע בכל הנוגע למסגרת הכללית של היערכותו לזיהוי ולטיפול בחובות בעייתיים.
(7) הענות להצעת מנפיק לרכישה חוזרת של אגרות חוב לא ממשלתיות
גוף מוסדי יענה להצעת מנפיק לרכישה חוזרת של איגרת חוב לא ממשלתית שהנפיק ואשר מהווה חלק מנכסיו, כאשר ידוע לגוף המוסדי כי המנפיק הוא הצד הנגדי לעסקה, רק לאחר קבלת אישורה מראש של ועדת ההשקעות הרלבנטית. 
היה שיעורן של איגרות החוב שמכר הגוף המוסדי במסגרת הצעה כאמור גבוה מ-10 אחוזים משווי אגרות החוב שבמחזור או שהיה שוויין גבוה מ-20 מיליון ש"ח, יחולו לגבי המכירה הוראות כאילו מדובר בהסדר חוב.
  
4.4 השקעה באמצעי שליטה של תאגיד
4.4.1 כללי
4.4.2 דירקטור בתאגיד מכוח החזקת אמצעי שליטה של גוף מוסדי בתאגיד
(1) גוף מוסדי רשאי למנות דירקטור בתאגיד מסוים מכוח החזקת אמצעי שליטה בו (להלן בסעיף זה: "דירקטור מטעם הגוף המוסדי"), לאחר שהמינוי אושר על ידי ועדת ההשקעות הרלבנטית של הגוף המוסדי.
(2) שכר וכל טובת הנאה אחרת אשר הדירקטור מטעם הגוף המוסדי זכאי לקבל, יועברו לגוף המוסדי או למשקיע המוסדי ויתווספו לנכסי הגוף המוסדי או לנכסי המשקיע המוסדי, לפי העניין; ואולם, מגבלה זו לא תחול לגבי דירקטור שאינו עובד הגוף המוסדי או נושא משרה בו או בתאגיד שהוא צד קשור לגוף המוסדי.  
(3) גוף מוסדי רשאי להמליץ על זהות דירקטור שימונה על ידי בעל שליטה בתאגיד מסוים, מכוח הסכם הצבעה להגנת זכויות מיעוט גרידא. דהיינו, הסכם הצבעה חד צדדי שבו התחייב בעל שליטה לתמוך במועמד לדירקטוריון שיומלץ על ידי גוף מוסדי, ללא התחייבות מקבילה מצד הגוף המוסדי להצביע בעד דירקטורים שיומלצו על ידי בעל השליטה, לא ייחשב כשלעצמו כיוצר שליטה של גוף מוסדי בתאגיד.   
4.5 השקעה בשותפות ובזכות במקרקעין באמצעות תאגיד שאינו שותפות
 
4.5.1 גוף מוסדי או קבוצת משקיעים רשאים להשקיע בשותפות בשיעור העולה על 20 אחוזים מהזכויות בשותפות ועד שיעור של 49 אחוזים מהזכויות בשותפות וכן רשאים להחזיק בזכויות במקרקעין או לנהל את הזכויות במקרקעין המוחזק על ידי הגוף המוסדי באמצעות תאגיד שאינו שותפות (להלן: "תאגיד נדל"ן") בשיעור העולה על 20 אחוזים מסוג מסוים של אמצעי שליטה בתאגיד נדל"ן ועד שיעור של 49 אחוזים מסוג מסוים של אמצעי שליטה בתאגיד נדל"ן, ובלבד שהתקיימו התנאים הבאים: 
(1) השווי המשוערך הכולל של ההשקעות בשותפויות ובתאגידי נדל"ן אינו עולה, לפי העניין, במצטבר על 4 אחוזים, על אחד מאלה:
(1)  השווי המשוערך של נכסי משקיע מוסדי.
(2)  הכספים המוחזקים כנגד כל סוג התחייבות 10, 40 או 70 בנפרד.
(3)  ההון העצמי המזערי הנדרש של חברה מנהלת.
(2) התקיים אחד מאלה:
(1)  לגבי תאגיד נדל"ן – 
(1)  הגוף המוסדי או קבוצת המשקיעים אינם שולטים בתאגיד הנדל"ן.
(2) הגוף המוסדי או קבוצת המשקיעים רשאים- 
(1) לקבל החלטות הקשורות להגנה על זכויותיהם;
(2) להטיל וטו לגבי החלטות עסקיות מהותיות הנוגעות לתאגיד הנדל"ן.
(2) לגבי שותפות – 
(1) השותפים המוגבלים אינם חייבים בחובות השותפות או השותפויות שנשלטות על ידי    השותפות, מעבר לסכום שהתחייבו להשקיע בשותפות והסכומים שקיבלו מהשותפות.
(2) הגוף המוסדי הוא שותף מוגבל בשותפות והוא אינו שותף בקבלת החלטות ההשקעה של השותפות ואינו שותף בניהולה, למעט החלטות שעניינן הגנה על זכויות הגוף המוסדי בשותפות ולמעט הטלת וטו לגבי החלטות עסקיות מהותיות הנוגעות לשותפות. 
(3) הגוף המוסדי אינו מחזיק בסוג מסוים של אמצעי שליטה בשותף הכללי שהוא תאגיד, ואולם רשאי הגוף המוסדי להחזיק בזכות להשתתף ברווחי השותף הכללי או בזכות לקבל מיתרת נכסי השותף הכללי בעת פירוק.
4.5.2 גוף מוסדי רשאי לבצע השקעה החורגת מהשיעור האמור בסעיף קטן 4.5.1.(א) לעיל ובלבד שיראו את ההשקעות שעשתה השותפות או תאגיד הנדל"ן כאמור, לעניין תקנות כללי השקעה, תקנות הוצאות ישירות והוראות הממונה על שוק ההון לפי פרק זה, כאילו נעשו במישרין בידי הגוף המוסדי או קבוצת המשקיעים, לפי העניין
. יובהר כי גוף מוסדי רשאי לקבוע כי יראו בהשקעה מסוימת כאמור בסעיף קטן 4.5.1 לעיל כאילו נעשתה במישרין בידי הגוף המוסדי והשקעה כאמור לא תיכלל במגבלת 4 אחוזים שנקבעה בסעיף קטן 4.5.1.(א) לעיל. 
4.5.3 דיווח לממונה על שוק ההון

ראו פירוט בהוראות פרק 3 בחלק 4 של שער 5.
גוף מוסדי ידווח לממונה על שוק ההון על השקעה כאמור בסעיף קטן 4.5.2 בתוך עשרה ימי עסקים מהמועד שבו בוצעה ההשקעה. הדיווח יתייחס, בין היתר, לתיאור ההשקעה, לסכום ההשקעה ולאחוז ההשקעה בשותפות או בתאגיד הנדל"ן, להעדר קבלת אשראי מכל סוג שהוא ולהעדר שעבוד על נכסי השותפות או תאגיד הנדל"ן.
4.5.4 עלה שיעור ההשקעה של גוף מוסדי או קבוצת משקיעים בשותפות או בתאגיד נדל"ן בשל השקעה חדשה על 49 אחוזים מהזכויות בשותפות או מאמצעי שליטה בתאגיד הנדל"ן, יראו את ההשקעות שעשתה השותפות או תאגיד הנדל"ן כאמור, לעניין תקנות כללי השקעה והוראות הממונה על שוק ההון, כאילו נעשו במישרין בידי הגוף המוסדי או קבוצת המשקיעים, לפי העניין, לרבות הצגת השקעות השותפות או תאגיד הנדל"ן כהשקעות הגוף המוסדי או קבוצת המשקיעים, לפי העניין, באופן יחסי להחזקותיו בשותפות או בתאגיד הנדל"ן.
4.5.5 גוף מוסדי או קבוצת משקיעים רשאים להשקיע בקרן השקעה לא סחירה המורכבת ממספר תאגידים או שותפויות (להלן: "הקרן"), כך שחלקם יימדד באופן יחסי לסך הכספים שגייסה הקרן, אם התקיימו התנאים הבאים:

(1) תנאים כלליים
(1) פעילות הקרן במסגרת של מספר תאגידים או שותפויות נעשית משיקולים רגולטוריים או משפטיים;
(2) לכל התאגידים או השותפויות המרכיבים את הקרן קיים אותו שותף כללי או צד קשור אליו.
(3) אין הבדלים מהותיים בין הסכמי השותפויות (למעט הבדלים הנובעים מסביבה חוקית שונה של המשקיעים ושל השותפויות או משונות באופן חישוב דמי ניהול או באופן חישוב דמי הצלחה);
(4) על פי הסכמי השותפות כל השותפויות המרכיבות את הקרן פועלות ומשקיעות בכל עת ביחד, בהתאם לאותה מדיניות השקעות, לפי חלקם היחסי של השותפים בסך נכסי הקרן, למעט אם לא ניתן לעשות כן בגלל מגבלה של אחד או יותר מהשותפים;
(5) הגוף המוסדי אינו שותף בקבלת החלטות ההשקעה של הקרן ואינו שותף בניהולה למעט החלטות שעניינן הוא הגנה על זכויות הגוף המוסדי כשותף מוגבל;
(6) השותפות בה משקיע הגוף המוסדי רשומה כדין בישראל או במדינת חוץ מאושרת.
(2) לא התקיימו התנאים המפורטים בפסקה (א) לעיל, תחושב ההשקעה לפי חלקו של הגוף המוסדי בשותפות הבודדת ולא בסך השקעות הקרן.
(3) עלה שיעור ההשקעה של הגוף המוסדי או קבוצת המשקיעים על 20 אחוזים מהכספים המנוהלים על ידי הקרן, יחולו על השקעות אלה ההוראות הקבועות בסעיפים קטנים 4.5.2 עד 4.5.4 לעיל, לפי העניין. 
4.5.6 האמור בסעיף קטן 4.5.5(א) ו-(ב) לעיל, יחול בשינויים המחויבים, על השקעת גוף מוסדי או קבוצת משקיעים בקרן חוץ המנפיקה יחידות או מניות מסוגים שונים, לרבות באמצעות תאגידים שונים. עלה שיעור ההחזקה של הגוף המוסדי או קבוצת המשקיעים על 20 אחוזים מהיחידות בקרן יחולו הוראות תקנה 12(ב) לתקנות כללי השקעה. 
4.6 הגבלות על החזקת נכסים (קסטודיאן) 
4.7 תיעוד 
גוף מוסדי ישמור תיעוד של עסקאות שביצע ושל דוחות ופרוטוקולים של דיונים הנדרשים על פי הוראות הממונה על שוק ההון והוראות הדין, לתקופה של שבע שנים לפחות
.
5. תנאים ספציפיים לניהול נכסי השקעה של משקיע מוסדי  
5.1 חובת נאמנות
5.2 הצהרה מראש של משקיע מוסדי על מדיניות השקעה צפויה
5.2.1 משקיע מוסדי יצהיר על מדיניות השקעה צפויה, ביחס לכל קופת גמל, התחייבות או מסלול השקעה
.
5.2.2 הצהרה מראש על מדיניות השקעה ביחס למסלול השקעה לא מתמחה
משקיע מוסדי יצהיר על מדיניות השקעה, ביחס למסלול השקעה לא מתמחה, בהתאם למבנה המוצג בסעיף 1 בנספח 5.2.4.12 וכמפורט להלן
:
(1) משקיע מוסדי יצהיר אחת לשנה, ברבעון האחרון של כל שנה, על מדיניות ההשקעה הצפויה שלו לשנה הקלנדארית הקרובה. ההצהרה תכלול ציון מדדי ייחוס
. 
(2) משקיע מוסדי יתייחס לאפיקי ההשקעה הבאים: מניות, איגרות חוב ממשלתיות (תוך הבחנה בין אג"ח מיועדות לאג"ח סחירות, ככל שהדבר רלבנטי) ואיגרות חוב לא ממשלתיות. משקיע מוסדי יציין את שיעורי החשיפה ומדדי הייחוס הרלבנטיים לכל אפיק. משקיע מוסדי יהיה רשאי להתייחס לאפיקי השקעה נוספים או לפצל אפיק השקעה מסוים למספר אפיקים (לדוגמא, ניתן לפצל את אפיק המניות למניות בישראל ולמניות בחו"ל או לפצל השקעה באיגרות חוב ממשלתיות לאיגרות חוב צמודות ולאיגרות חוב שקליות וכיוצא בזאת).שיעור החשיפה הכולל לאפיק המניות ולאפיק איגרות חוב לא ממשלתיות יכלול חשיפה לנכסים סחירים ולא סחירים. שיעור החשיפה הכולל לאיגרות חוב ממשלתיות יכלול חשיפה לאיגרות חוב ממשלתיות זרות
.
(3) החשיפה לאפיקי ההשקעה השונים כאמור בפסקה (ב) לעיל תכלול גם חשיפה באמצעות השקעה בחוזים עתידיים, באופציות, בתעודות סל וכיוצא בזה
.
(4) חשיפה לסוגי נכסים אחרים
(1)  חשיפה לסוגי נכסים אחרים שלא ניתן לסווג אותם מבחינת מאפייני הסיכון שלהם במסגרת שלושת אפיקי ההשקעה המנויים בפסקה (ב) יכללו במסגרת חשיפה לקטגורית "אחר"
. 
(2) משקיע מוסדי יציין מהם סוגי הנכסים האחרים הנכללים במסגרת החשיפה לקטגורית "אחר"
.
(3) במידה ששיעור החשיפה של סוג נכס מסוים, שנכלל בקטגוריית "אחר", עולה על 5 אחוזים מהיקף תיק ההשקעות הכולל, הוא יצוין בנפרד
.
(5) משקיע מוסדי יציין את שיעור החשיפה הכולל של תיק ההשקעות למט"ח
.
בציון שיעור החשיפה יקבע משקיע מוסדי טווחי סטייה. טווח הסטייה יתייחס להיקף הסטייה הצפוי מתוך כל תיק ההשקעות
. 
בלוח 1 מצוינים טווחי הסטייה המקסימאליים עבור כל אפיק השקעה
:
לוח 1
	אפיק השקעה
	טווח סטייה מקסימאלי
 (בנקודות אחוז)

	מניות 
	6

	איגרות חוב ממשלתיות 
	5

	איגרות חוב לא ממשלתיות 
	6

	אחר
	5

	מט"ח 
	6


(6) משקיע מוסדי יציין עבור כל אפיק השקעה את מדד הייחוס הרלבנטי התואם את מדיניות ההשקעה שנבחרה. לדוגמא: ת"א 100, אג"ח ממשלתיות צמודות מדד 5-7 שנים, אג"ח קונצרני כללי. המשקיע המוסדי יפרסם מדדים מקובלים שמפורסמים באופן ציבורי. המשקיע המוסדי יתייחס במדדי הייחוס, גם למדדים ארוכי טווח
.
(7) במקרה שבו שונתה מדיניות ההשקעות, כולה או חלקה, במהלך השנה על ידי דירקטוריון המשקיע המוסדי או ועדת ההשקעות, ידווח השינוי לממונה על שוק ההון כמפורט בפרק 3 בחלק 4 של שער 5. ההצהרה החדשה תוצג במתכונת הקבועה בסעיף 1 בנספח 5.2.4.12. המשקיע המוסדי יציין את מועד השינוי.
(8) בכפוף לאמור בפסקה (ז) משקיע מוסדי ידווח על שינוי, אם נוצרה סטייה באחד או יותר מאפיקי ההשקעה, שחוצה את גבולות שיעור החשיפה הצפוי. 
להלן שתי דוגמאות, המתבססות על הטבלה שמופיעה בסעיף 1 בנספח 5.2.4.12: 
(1) משקיע מוסדי הצהיר שההשקעה במניות, לשנת 2009 תהא בשיעור של 25%. במהלך השנה שונתה המדיניות לשיעור של 20%. שיעור זה נמצא בטווח של גבולות החשיפה הצפויה (19%-31%) ולכן המשקיע המוסדי רשאי שלא לפרסם את השינוי האמור.
(2) משקיע מוסדי הצהיר שההשקעה במניות, לשנת 2009 תהא בשיעור של 25%. במהלך השנה שונתה המדיניות לשיעור של 15%. שיעור זה נמצא מחוץ לגבולות החשיפה הצפויה (19%-31%) ולכן יש לדווח על השינוי האמור. 
5.2.3 הצהרה מראש על מדיניות השקעה ביחס למסלול השקעה מתמחה
משקיע מוסדי יצהיר על מדיניות השקעה, ביחס למסלול השקעה מתמחה, במבנה הקבוע בסעיף 2 בנספח 5.2.4.12, וכמפורט להלן
:

(1) משקיע מוסדי יצהיר אחת לשנה, ברבעון האחרון של כל שנה, על מדיניות ההשקעה לגבי כל מסלול השקעה מתמחה כפי שזו נקבעה בתקנון או בפוליסה. ההצהרה תכלול ציון מדדי ייחוס. 

(2) במקרה שבו המשקיע המוסדי שינה את מדיניות ההשקעות (הקבועה בתקנון או בפוליסה), ידווח השינוי כמפורט בסעיף קטן 5.2.4(ג) להלן, ההצהרה החדשה תוצג במתכונת הקבועה בסעיף 2 של נספח 5.2.4.12.
(3) משקיע מוסדי יפרסם עבור כל אפיק השקעה את מדד הייחוס הרלבנטי התואם את מדיניות ההשקעה שנבחרה. משקיע מוסדי יבחר מדדים מקובלים אשר מפורסמים באופן פומבי. בבחירת מדדי הייחוס, יתייחס המשקיע המוסדי גם למדדים ארוכי טווח.
(4) הצהרה לעניין מסלול השקעה לא מתמחה תוצג בטבלת אקסל בכפוף למבנה המוצג בסעיף 1 בנספח 5.2.4.12. הצהרה לעניין מסלול השקעה מתמחה תפורט בטבלת אקסל בכפוף למבנה המוצג בסעיף 2 בנספח 5.2.4.12.
. 
5.2.4 פרסום מדיניות השקעה צפויה ושינויים בה
 
ראו הוראות לעניין אופן הפרסום בפרק 2 בחלק 4 של שער 5 לעניין פרסום באינטרנט ובפרק 3 בחלק 4 של שער 5 לעניין דיווחים לממונה על שוק ההון
.  
(1) משקיע מוסדי ידווח לממונה על שוק ההון על מדיניות ההשקעה הצפויה שלו באמצעות אתר האינטרנט שלו, זאת עד 30 ימי עסקים מהמועד שבו נקבעה המדיניות על ידו ולא יאוחר מיום 31 בינואר בכל שנה..
(2) פרסום לעמיתים או למבוטחים על מדיניות ההשקעות הצפויה לשנה הקלנדארית הקרובה ייעשה בדוח השנתי לעמית או למבוטח. 
(3) משקיע מוסדי ידווח לממונה על שוק ההון על שינוי במדיניות ההשקעה, כולה או חלקה, באמצעות אתר האינטרנט שלו,  עד 30 ימי עסקים מיום השינוי. משקיע מוסדי ידווח על שינוי, אם נוצרה סטייה באחד או יותר מאפיקי ההשקעה, שחוצה את גבולות שיעור החשיפה הצפוי (ראו דוגמא בסעיף 1 בנספח 5.2.4.12
(.   
(4) פרסום על שינוי במדיניות ההשקעה ידווח לעמיתים או למבוטחים בדוח הרבעוני העוקב
, תוך התייחסות למהות השינוי
. 
(5) הצגת הצהרה על מדיניות השקעה או על שינוי בה תעשה בהתאם להוראות פרק 2 בחלק 4 של שער 5
. 
(6) משקיע מוסדי יציג את ארבע ההצהרות האחרונות על מדיניות ההשקעה הצפויה, לרבות את השינויים שחלו בהן במהלך השנים. 
5.3 הוצאות ישירות בשל ביצוע עסקאות
5.3.1 דיווחים לממונה על שוק ההון    
ראו הוראות לעניין דיווחים לממונה על שוק ההון על הוצאות ישירות
 בפרק 3 בחלק 4 של שער 5
 ובפרק 2 בחלק 4 של שער 5 לעניין אתר האינטרנט.   
5.3.2 הוצאה הנובעת מהשקעה בתעודת סל

משקיע מוסדי יהיה רשאי לגבות מנכסי קופת גמל שבניהולו או מכספים העומדים כנגד התחייבויות תלויות תשואה את עמלת הניהול שגובה מנפיק תעודת סל, כפי שזו פורסמה על ידי מנפיק התעודה בדוח שפורסם בגין החודש הרלבנטי, ובלבד שהתקיימו התנאים הקבועים בפסקה (5)(ב) להגדרת "עמלת ניהול חיצוני" בתקנה 3 לתקנות הוצאות ישירות והתנאים הבאים
:

(1)  השיעור אותו ניתן לגבות מנכסי קופת גמל או מכספים העומדים כנגד התחייבויות תלויות תשואה, לפי העניין, בעד תעודת סל לא יעלה על 0.1 אחוז מהשווי ההוגן של התעודה, בהתאם לשיטת חישוב העמלות המפורטת בכל תעודה. 

(2) 
המדד שתעודת הסל עוקבת אחריו אינו נמנה על אחד מהמדדים הבאים:

(1) 
מדד ת"א 25;

(2) 
מדד ת"א 100;

(3) 
מדד של איגרות חוב לרבות איגרות חוב להמרה;

(4) 
מדד שלפחות 75 אחוזים ממשקל ניירות הערך שמרכיבים אותו הם ניירות ערך של בנקים, מבטחים או תאגידים הנמנים על פי סיווג הבורסה בענף שירותים פיננסיים
.

(5) 
מדד שכולל פחות מחמש עשרה חברות.

(6) 
משקל ניירות הערך של החברות במדד שאינם כלולים במדד ת"א 25, נמוך מחמישים אחוזים.

יובהר כי בחינת המדדים לפי פסקאות  (4) ו-(6) לעיל תתבצע במועד עדכון המדד הרלבנטי וניתן יהיה להמשיך ולגבות את עמלת הניהול עד למועד עדכון המדד הבא, גם אם במהלך התקופה שבין מועדי העדכון, השתנה משקל ניירות הערך כך שאינו ממלא אחר אחד מן התנאים המפורטים בפסקאות  כאמור.
.
ואולם בקרן ותיקה שמונה לה מנהל מיוחד לפי סעיף 78ד לחוק הפיקוח על הביטוח ניתן יהיה לגבות את עמלת הניהול שגובה מנפיק תעודת הסל, אף אם לא התקיימו התנאים המפורטים בפסקאות (א) ו- (ב) לעיל. 
כדי להקל על דרך התשלום, ניתן לשלם את עמלת הניהול מנכסי קופת גמל או מכספים העומדים כנגד התחייבויות תלויות תשואה ובלבד שנכסי הקופה או הכספים העומדים כנגד ההתחייבויות יזוכו בהחזר עמלת ניהול, לפחות פעם בחודש, ממנפיק תעודת הסל או הגוף המוסדי או משניהם.
5.3.3 תביעה ותובענה

משקיע מוסדי רשאי לגבות מנכסי קופת גמל או מכספים העומדים כנגד התחייבויות תלויות תשואה, לפי העניין, הוצאה המשולמת על ידו בעד ניהולה של תביעה או תובענה שהגיש הגוף המוסדי כמפורט בתקנה 2(9) לתקנות הוצאות ישירות, ובלבד שהתקיימו התנאים הבאים:
(1) ועדת השקעות רלבנטית אישרה מראש את סבירות ההוצאה, באופן יחסי לסכום ההשקעה בנכס נשוא התובענה או התביעה;
(2) נמחק. 
(3) נתקבלו החזרי הוצאות בידי הגוף המוסדי מאת התאגיד שנגדו הוגשה התביעה או התובענה, סכום החזר ההוצאות יחולק בין קופת הגמל או בין כספים העומדים כנגד התחייבויות תלויות תשואה לגוף המוסדי, בהתאם לחלקם היחסי במימון ההוצאות, ובכל מקרה לא יקבל הגוף המוסדי יותר מסכום ההוצאות ששילם בגין הוצאות התביעה או התובענה.
(4) נמחק. 
5.3.4 הוצאות בשל מתן משכנתאות

גוף מוסדי רשאי לגבות מנכסי קופת גמל או מכספים העומדים כנגד התחייבויות תלויות תשואה, לפי העניין, הוצאה המשולמת על ידו בעד מתן משכנתא, כמפורט בתקנה 2(10) לתקנות הוצאות ישירות, גם אם ההוצאה משולמת לצד קשור, ובלבד שהתקיימו התנאים הבאים:
(1) סוגי ההוצאות יהיו אלה בלבד: עמלת פתיחת תיק ועמלה תפעולית בסכומים המקובלים במערכת הבנקאית. 
(2) התקבל אישור מראש של ועדת ההשקעות של הגוף המוסדי לגובה ההוצאות שבכוונת הגוף המוסדי לגבות בפועל.
יובהר, כי ניתן להעביר את תשלום ההוצאות האמורות בסעיף קטן (א) ישירות לצד הקשור, מבלי להעבירן דרך חשבון הגוף המוסדי.
5.3.5 מימון הסדר חוב ונקיטת אמצעים לגביית חוב
לעניין תקנה 2(3) לתקנות הוצאות ישירות, יראו בהוצאות הקשורות להסדר חוב או לנקיטת אמצעים משותפים אחרים לגביית חוב, בין אם מדובר בחוב סחיר ובין אם מדובר בחוב בלתי סחיר, כהוצאה ישירה בגין הלוואה, ובלבד שההוצאות סבירות. 

לעניין זה, יראו בהוצאות שנגבו מקופת גמל או מהתחייבויות תלויות תשואה של חברת ביטוח כהוצאות סבירות רק אם מתקיימים כל אלה
:  
(1) החברה המנהלת או חברת הביטוח, לפי העניין, נושאות בהוצאות בסכום שאינו נמוך מזה שייפרע מכל קופות הגמל שבניהולן.  
(2) מונתה נציגות שהחברים בה הם גופים מוסדיים בלבד, תהא הנציגות רשאית להשית הוצאות גם על גופים מוסדיים אחרים המחזיקים באיגרות חוב במועד מינוי הנציגות, בנסיבות שבהן הלווה אינו נושא בהוצאות, אף שאינם חברים בנציגות, על פי שיעור החזקתו של כל גוף מוסדי באיגרת החוב
..
(3) נתקבלו החזרי הוצאות בידי בעלי חוב מאת הלווה, סכום החזר ההוצאות יחולק בין קופת הגמל או התחייבות תלוית תשואה לבין החברה המנהלת או חברת הביטוח, לפי העניין בהתאם לחלקן היחסי במימון ההוצאות
..
5.3.6 דיווחים על הוצאות ישירות לוועדת השקעות
ראו בסעיף קטן 3.3.2 בפרק זה.
5.4 דיווחים של משקיע מוסדי לאורגנים שונים בגוף מוסדי
5.5 עסקאות ופעולות אסורות
5.5.1 העמדת ערבות ונטילת אשראי
5.5.2 איסור השקעות בעסקי מעביד
5.5.3 איסור שיעבוד ובעלות על נכסים
(1) איסור שיעבוד ובעלות על נכסים
(2) סייג לאיסור שעבוד (בטוחות) 

5.5.4 הוצאות רכישה נדחות
5.6 הוראות לעניין חישוב תשואות
ראו סעיף קטן 4.2.2 בחלק 5 של שער 6 לעניין קופת ביטוח, סעיף 4.3.4 בחלק 6 של שער 6 לעניין קרנות פנסיה,  סעיף קטן 4.1.2 בחלק 7 של שער 6 לעניין קופת גמל שאינה קופת ביטוח ואינה קרן פנסיה 
.  
5.7 הוראות לעניין העמדת אשראי בידי משקיע מוסדי 
5.7.1 תנאים נוספים למתן הלוואה מותאמת, השאלת ניירות ערך והשקעה בנכסי חוב לא סחירים
 
(1) על אף האמור בפסקאות 4.3.1(ד) (1)(א)(1)-(2), 4.3.1(ד)(1)(ב) ו-4.3.1(ד)(1)(ג) לעיל, משקיע מוסדי רשאי לתת הלוואה מותאמת, להשקיע בנכס חוב לא סחיר או להשאיל נייר ערך, לפי העניין, ובלבד שהתקיימו כל אלה: 
(1) המשקיע המוסדי ביצע אנליזה;
(2) התקבלה בטוחה שאושרה על ידי ועדת ההשקעות או ועדת האשראי של המשקיע המוסדי כבטוחה מספקת; 
(3) היקף ההשקעות שאינן עומדות בתנאים המנויים בפסקאות 4.3.1(ד)(1)(א)(1) עד (2), 4.3.1(ד)(1)(ב) ו-4.3.1(ד)(1)(ג), אינו עולה, על 3 אחוזים מהשווי המשוערך של נכסי המשקיע המוסדי.
5.7.2 מתן הלוואות לסוכן ביטוח 

משקיע מוסדי לא יהיה רשאי לתת הלוואה לסוכן ביטוח. היה סוכן הביטוח מבוטח או עמית של המשקיע המוסדי רשאי המשקיע המוסדי לתת לו הלוואה בהתאם להוראות סעיף קטן 5.7.3 להלן. 
5.7.3 הלוואה לעמית ולמבוטח
  
(1) משקיע מוסדי רשאי לתת הלוואה למבוטח או לעמית, למעט כנגד כספים בגין מרכיב הפיצויים, בהתקיים כל אלה: 
(1) סכום כל ההלוואות למבוטחים או לעמיתים הניתן כנגד כספי המשקיע המוסדי אינו עולה על 10 אחוזים מהשווי המשוערך של נכסיו.

(2) ניתנה הלוואה למבוטח או לעמית כנגד כספים נזילים, או כספים בפוליסת ביטוח שלא הוצאה על פי קופת ביטוח, סכום ההלוואה למבוטח או לעמית אינו עולה על 80 אחוזים מערך הפדיון בעת מתן ההלוואה או מהסכום העומד לזכותו בקופת הגמל בעת מתן ההלוואה, לפי העניין.

(3) ניתנה הלוואה לעמית כנגד כספים לא נזילים בקרן השתלמות – סכום ההלוואה לעמית אינו עולה על 50 אחוזים מהסכום העומד לזכותו בקרן ההשתלמות בעת מתן ההלוואה;

(4) ניתנה הלוואה למבוטח או לעמית כנגד כספים שאינם מנויים בפסקאות משנה (1) ו- (2) לעיל - סכום ההלוואה למבוטח או לעמית אינו עולה על 30 אחוזים מערך הפדיון בעת מתן ההלוואה או מהסכום העומד לזכותו בקופת הגמל בעת מתן ההלוואה, לפי העניין;

(5) ההלוואה ניתנת לתקופה שאינה עולה על שבע שנים;

(6) ההלוואה ניתנת בתנאים מסחריים רגילים ובהתאם לנוהל שקבעה ועדת ההשקעות של המשקיע המוסדי לעניין זה;

(7) ההלוואה נושאת ריבית או הפרשי הצמדה וריבית בשיעורים שאינם פוחתים משיעור הריבית או הפרשי ההצמדה וריבית, לפי העניין, שמקבל המשקיע המוסדי או שהיה יכול לקבל על הלוואות בתנאים זהים או דומים;

(8) המבוטח או העמית התחייב בכתב כלפי המשקיע המוסדי לסלק את התשלומים כאמור;
(9) בתנאי ההלוואה נקבע כי המבוטח או העמית רשאי לפדות את ההלוואה טרם מועד פירעונה בתנאים דומים לאלה הנהוגים לגבי הלוואות דומות.

(10) מועד תחילת פירעון ההלוואה (למעט בקרן השתלמות ובפוליסת ביטוח שלא הוצאה על פי קופת ביטוח) נקבע כלא יאוחר מתום השנה הראשונה ממועד מתן ההלוואה;

(2) משקיע מוסדי רשאי לאפשר למבוטח או לעמית שעבר ממסלול השקעה אחד למסלול השקעה אחר, באותה קופה המנוהלת על ידי המשקיע המוסדי, להמשיך לשלם את ההלוואה שנטל למסלול הראשון על אף שעבר למסלול אחר. 

(3) כאמור בסעיף 3.4 לעיל - משקיע מוסדי ידווח לוועדת הביקורת אחת לרבעון אודות מצבת ההלוואות העדכנית של נושאי המשרה באותו רבעון; הדיווח יכלול פירוט אודות תנאי ההלוואה שניתנה לכל אחד מנושאי המשרה ואודות עמידת כל נושא משרה בתנאי פירעון ההלוואה.

לעניין סעיף קטן זה – 

כספים נזילים - כספים הניתנים למשיכה לפי הוראות כל דין. 

5.8 מגבלות כמותיות ביחס לכלל הנכסים המנוהלים בקופת גמל או התחייבות תלוית תשואה
5.8.1 החזקה באמצעי שליטה של תאגיד
5.8.2 השקעה בתאגיד מסוים ובקבוצת תאגידים והלוואות ליחיד
5.8.3 שיעור השקעה בשותפות ובזכות במקרקעין באמצעות תאגיד שאינו שותפות
(1) ראו מגבלות כמותיות בסעיף 4.5 לעיל – לגבי נכסי משקיע מוסדי. 
5.8.4 השקעה באגרות חוב סחירות  
5.8.5 השקעה בזכות במקרקעין
5.8.6 השקעה באופציות ובחוזים עתידיים
5.8.7 שווי בטוחות
5.9 מסלול השקעה מתמחה 
5.9.1 מסלול השקעה מתמחה

במסלול השקעה מתמחה, רשאי משקיע מוסדי להחזיק בניירות ערך של תאגיד מסוים, להפקיד פיקדונות באותו תאגיד או להעניק לו הלוואות עד 10 אחוזים מהשווי המשוערך של נכסי המסלול ורשאי הוא להחזיק בניירות ערך של קבוצת תאגידים, להפקיד פיקדונות באותה קבוצה או להעניק לה הלוואות עד 15 אחוזים מהשווי המשוערך של נכסי המסלול. 
5.9.2 מסלול השקעה מתמחה מחקה מדד

(1) משקיע מוסדי רשאי להשקיע כספי מבוטחים או עמיתים במסלול השקעה מתמחה מחקה מדד (להלן בסעיף זה: "מסלול ההשקעה") בהתקיים כל אלה:
(1) ועדת ההשקעות של המשקיע המוסדי אישרה מראש את התנאים על פיהם יושקעו כספי המבוטחים או העמיתים במסלול ההשקעה.

(2) החזקה בניירות ערך של תאגיד מסוים, אינה עולה על חלקו של התאגיד במדד.
(3) החזקה בניירות ערך של קבוצת תאגידים, אינה עולה על חלקה של קבוצת התאגידים במדד. 
(4) החזקה בתעודות סל שהונפקו על ידי תאגיד מסוים, תאגידים הנשלטים על ידו, בעל שליטה בו ותאגידים הנשלטים על ידי בעל השליטה, אינה עולה על 25 אחוזים מהשווי המשוערך של נכסי המסלול.
(5) החזקה ביחידות בקרן מסוימת או בקרן חוץ מסוימת אינה עולה על 15 אחוזים מהשווי המשוערך של נכסי המסלול ובלבד שסך כל ההשקעה בכל היחידות של מנהל קרנות מסוים כמשמעותו בסעיף 4 לחוק השקעות משותפות בנאמנות או בקרנות חוץ של מנהל השקעות קרנות חוץ מסוים או של תאגיד שהנפיק את קרנות החוץ, אינו עולה 25 אחוזים מהשווי המשוערך של נכסי המסלול.
(6) החזקה במזומנים ובשווה מזומנים בשיעור שלא יעלה על 40 אחוזים מסך כל נכסיו המשוערכים של המסלול ובלבד שיופקדו בבנק בישראל שמדורג בדירוג AA- לפחות.
(7) המדד המהווה בסיס למעקב (להלן: "מדד הייחוס") הוא מדד פומבי המפורסם על ידי בורסה, בורסת חוץ, שוק מוסדר, מערכת מידע אלקטרונית "בלומברג" או "רויטרס" או מערכת מידע מוכרת אחרת המפרסמת שערי מדדים אשר הנכסים הכלולים בהם נסחרים בבורסה, בבורסת חוץ או בשוק מוסדר. 
(8) מדד הייחוס אינו כולל ניירות ערך שהונפקו על ידי המשקיע המוסדי עצמו או על ידי קבוצת המשקיעים שבה נכלל המשקיע המוסדי, אם ניירות הערך כאמור מהווים יותר מ-20 אחוזים מהרכב המדד.
(9) השקעת הכספים היא בהתאם להרכב המדד. השקעות בניירות ערך של צדדים קשורים למשקיע המוסדי הכלולים במדד הייחוס יבוצעו רק במסגרת בורסה, בורסת חוץ או שוק מוסדר.
(2) על אף האמור בסעיפים קטנים 5.10.2(ב)(1) עד (3) להלן, משקיע מוסדי רשאי להשקיע את כספי מסלול ההשקעה בניירות ערך הכלולים במדד הייחוס שהונפקו על ידי תאגיד המנוי להלן: 
(1) השולט או המחזיק ב- 20 אחוזים או יותר מסוג מסוים של אמצעי שליטה במשקיע המוסדי.
(2) המנהל את השקעותיו של המשקיע המוסדי.
(3) השולט או המחזיק ב- 20 אחוזים או יותר מסוג מסוים של אמצעי שליטה באדם המנהל את השקעותיו של המשקיע המוסדי.
(3) השקיע משקיע מוסדי בנייר ערך כאמור בסעיפים קטנים (א).(8) או (ב) לעיל, לא יהיה רשאי המשקיע המוסדי להשתתף באסיפת בעלי מניות ומחזיקי אג"ח של תאגיד שבו למשקיע המוסדי קיימת זכות הצבעה מכוח החזקת נייר ערך זה.
(4) הוראות סעיפים קטנים 5.10.2.(א) ו- 5.10.2.(ג) להלן לא יחולו על מסלול השקעה מתמחה מחקה מדד.
5.10 מגבלות השקעה בצדדים קשורים ועסקאות עימם או באמצעותם
5.10.1 עסקה עם צד קשור או באמצעותו
 
(1) משקיע מוסדי רשאי לעשות עסקה עם צד קשור או באמצעותו, כאמור בתקנה 23 לתקנות ההשקעה, ובלבד שלאותה עסקה ניתן אישור מראש ובכתב של רוב הנציגים החיצוניים שחברים בוועדת ההשקעות של המשקיע המוסדי. 
(2) במסגרת תהליך האישור יתייחסו הנציגים החיצוניים, בין היתר, לאלה: 
(1) היקף העסקאות שבוצעו במהלך השנה הקלנדארית שבה מאושרת העסקה, עם כל הצדדים הקשורים הרלבנטיים לעסקה;
(2) השתתפות משקיעים מוסדיים אחרים שאינם נמנים על קבוצת המשקיעים של המשקיע המוסדי בעסקה האמורה ואם השתתפו משקיעים מוסדיים אחרים - אחידות התנאים החלים על כל המשתתפים לרבות לחוסר אחידות, ככל שקיימת.
(3) פסקאות (א) ו-(ב) לעיל לא יחולו על עסקה עם צד קשור כאשר העסקה עם צד קשור היא גם השקעה בצד קשור כאמור בסעיף קטן 5.10.2(ד)(1) ו-(2).
(4) על אף האמור בפסקאות (א) ו-(ב) לעיל, משקיע מוסדי לא יעשה עסקה עם צד קשור ולא ישאיל ניירות ערך לצד קשור או באמצעותו, הנמנה על אחד מאלה:
(1) מי ששולט במשקיע המוסדי או מי שמחזיק עשרה אחוזים או יותר מאמצעי השליטה בו;

(2) גוף מוסדי אחר הנמנה על אותה קבוצת משקיעים של המשקיע המוסדי; ואולם רשאי יהיה לעשות עם גוף מוסדי כאמור עסקת ביטוח לנכסי המשקיע המוסדי בתנאי שוק בכפוף לאישור כאמור בפסקה (ה)(2) להלן ורשאי יהיה לנכות את פרמיית הביטוח מנכסי המבוטחים או העמיתים;
(3) גוף מוסדי שהשקעותיו מנוהלות על ידי אותו אדם שמנהל את השקעות המשקיע המוסדי וביחס לכספים שמנוהלים על ידי אותו אדם עבור המשקיע המוסדי. 
(5) על אף האמור בפסקה (ד) לעיל, משקיע מוסדי רשאי לעשות עסקה עם חברה מנהלת או עם חברת ביטוח לגבי כספים המוחזקים כנגד התחייבויות שאינן תלויות תשואה הנמנים על אותה קבוצת המשקיעים ובהתקיים כל אלה: 
(1) מטרת העסקה היא מכירת נכס של המשקיע המוסדי לחברה המנהלת או לחברת הביטוח;
(2) התקבל אישור מראש ובכתב של רוב הנציגים החיצוניים החברים בוועדת ההשקעות;
(3) ועדת ההשקעות השתכנעה כי קיימות נסיבות חריגות והעסקה נעשית לטובת המבוטחים או העמיתים; 
(6) דיווח לממונה על שוק ההון
ראו הוראות בפרק 3 בחלק 4 של שער 5 לעניין דיווחים לממונה על שוק ההון.  
משקיע מוסדי ידווח לממונה על שוק ההון אחת לרבעון על עסקאות המנויות בפסקה זו; הדיווח יימסר לממונה על שוק ההון תוך 10 ימי עסקים מתום הרבעון ויכלול, בין היתר, את המידע הבא: הסיבות לביצוע העסקה, סכום העסקה, המועד שבו בוצעה העסקה, זהות הנכס הנמכר ושמות הנציגים החיצוניים שאישרו את ביצוע העסקה. 
(7) הוראות סעיפים קטנים (א) עד (ה) יחולו על חברה מנהלת של קופת גמל מרכזית לפיצויים, כאמור בסעיף 47ו(1) לחוק הבנקאות רישוי ובלבד שהיקף הנכסים המושאלים לבנק השולט בחברה המנהלת לא יעלה על 5 אחוזים משווי נכסיו של המשקיע המוסדי ואולם אין באמור כדי לגרוע מתחולת הוראות תקנה 23 לתקנות כללי השקעה על חברה מנהלת כאמור. 
לעניין סעיף קטן זה, "עסקה עם צד קשור או באמצעותו"- למעט עסקאות אלה: (1) שכירת נכס מצד קשור או השכרת נכס לצד קשור והוצאות נלוות בגין שכירה או השכרה כאמור ובלבד שלעסקה זו התקבל אישור מראש ובכתב של רוב הנציגים החיצוניים שחברים בוועדת השקעות, (2) עסקאות המוסדרות בדין ספציפי
; (3) עסקאות שאינן בתחום ההשקעות
.
5.10.2 השקעה בצד קשור ובבעל עניין

משקיע מוסדי רשאי להשקיע בצד קשור, כאמור בתקנה 23 לתקנות כללי השקעה, בהתקיים כל אלה:
(1) סך ההשקעה של המשקיע המוסדי בכל הצדדים הקשורים לו אינו עולה על 5 אחוזים מהשווי המשוערך של נכסיו; לענין זה, "השקעה" – למעט בתעודות סל וביחידה בקרן. 

(2) ההשקעה אינה באחד מאלה:

(1) אדם השולט במשקיע המוסדי או המחזיק בו 20 אחוזים או יותר מסוג מסוים של אמצעי השליטה בו; 

(2) אדם המנהל את השקעותיו של המשקיע המוסדי - ביחס לכספי המשקיע המוסדי שמנוהלים על ידו;

(3) אדם השולט או המחזיק ב- 20 אחוזים או יותר מסוג מסוים של אמצעי שליטה באדם המנהל את השקעותיו של המשקיע המוסדי - ביחס לכספי המשקיע המוסדי שמנוהלים על ידו;

(4) עובד או נושא משרה במשקיע המוסדי, למעט מתן הלוואה לעובד או נושא משרה שהוא מבוטח או עמית של המשקיע המוסדי, בהתקיים התנאים המפורטים בסעיף קטן 5.7.3 לעיל; 
ואולם, חברה מנהלת של קופת גמל מרכזית לפיצויים, כאמור בסעיף 47ו(1) לחוק הבנקאות רישוי, רשאית-
(1) להשקיע בפיקדונות, בחוזים עתידיים לא סחירים ובאופציות לא סחירות של בנק השולט בחברה המנהלת ובלבד ששווי הבטוחות בשל עסקאות בחוזים עתידיים ובאופציות לא סחירות אינו עולה, בכל עת, על שיעור של 2 אחוזים מהשווי המשוערך של נכסי המשקיע המוסדי. 
(2)  להשאיל נכסים לבנק השולט בחברה המנהלת ובלבד שהיקף הנכסים המושאלים לא יעלה על 5 אחוזים משווי המשוערך של נכסי המשקיע המוסדי.
(3) השקעה במי שמחזיק ב-10 אחוזים או יותר מסוג מסוים של אמצעי שליטה במשקיע המוסדי (להלן: "בעל עניין") - אם ההשקעה נעשית בניירות ערך סחירים או בפיקדונות בלבד, ובתנאי שסך ההשקעה במניות סחירות לא יעלה על 5 אחוזים מאמצעי השליטה של בעל העניין. 

(4) השקעה במי שמוחזק מעל 20 אחוזים מסוג מסוים של אמצעי השליטה, על ידי אחד מהמנויים בסעיפים קטנים (ב)(1) עד (ב)(4) לעיל - בהתקיים אחד מאלה:
(1) לגבי השקעה בניירות ערך סחירים ובפיקדונות - לפי נוהל שקבעו הנציגים החיצוניים שחברים בוועדת ההשקעות של המשקיע המוסדי ואם ההשקעה בניירות ערך סחירים נעשתה במסגרת הנפקת ניירות ערך לציבור - התקבל לכך אישור מראש ובכתב של רוב הנציגים החיצוניים שחברים בוועדת ההשקעות; 
(2) לגבי השקעה בהלוואה לא סחירה - התקבל לכך אישור מראש ובכתב של רוב הנציגים החיצוניים שחברים בוועדת ההשקעות של המשקיע המוסדי ובלבד שקבוצת המשקיעים מחזיקה עד 20 אחוזים משווי ההלוואה, בתנאים הזהים לתנאי ההשקעה של יתר המחזיקים באותה הלוואה ושלפחות 70 אחוזים משווי ההלוואה מוחזקים על ידי גופים מוסדיים אחרים שאינם נמנים על קבוצת המשקיעים של המשקיע המוסדי או על ידי בנקים שאינם צד קשור לגוף המוסדי;
(3) ההשקעה היא בקרן השקעה;
(4) ההשקעה היא ביחידות בקרן;
(5) ההשקעה היא במסלול השקעה מתמחה מחקה מדד, בהתאם למגבלות שנקבעו בסעיף קטן 5.9.2 לעיל.
5.10.3 דיווח לממונה על שוק ההון
ראו הוראות בפרק 3 בחלק 4 של שער 5 לעניין דיווחים לממונה על שוק ההון
.  
5.11 מגבלות על ברוקראז' וחיתום
5.12 השתתפות באספות כלליות  
5.12.1 משקיע מוסדי ישתתף באספות כלליות בהתאם למדיניות הצבעה שקבעה ועדת השקעות הרלבנטית
 ובכפוף לתנאים שנקבעו בתקנות אספות כלליות
. 
5.12.2 הצבעת משקיע מוסדי על פי המלצה של גורם מקצועי בכפוף לתנאים שנקבעו בתקנה 5 לתקנות אספות כלליות, תהווה אמצעי ראוי לדעת הממונה על שוק ההון להתמודדות משקיע מוסדי עם החשש מהצבעה בניגוד עניינים
. למען הסר ספק, יובהר כי אין באמור לעיל כדי לשנות את סיווגו של גוף מוסדי כבעל עניין אישי לפי כל דין
.
5.12.3 משקיע מוסדי יפרסם את אופן הצבעתו
.
5.12.4 התקשרות עם גורם מקצועי

בהתקיים התנאים המפורטים להלן, חזקה כי המשקיע המוסדי וועדת השקעות שלו קיימו את חובתם לפי תקנה 5(א)(1) לתקנות אספות כלליות:
(1) הגורם המקצועי הצהיר כי הוא עומד במסמך עקרונות ראויים לפעילות חברת ייעוץ בנוגע להצבעה באספות כלליות שפרסמה הרשות לניירות ערך (להלן "מסמך העקרונות").
(2) ההתקשרות עם הגורם המקצועי אושרה על ידי ועדת ההשקעות של המשקיע המוסדי לאחר שבחנה את כשירותו של הגורם המקצועי ואת עמידתו בעקרונות המפורטים במסמך העקרונות.

(3) 
ועדת ההשקעות קבעה עקרונות בדבר מידת ההסתמכות על המלצות ההצבעה של הגורם המקצועי, ונוהל לבחינת ההמלצות, הכוללים בין היתר התייחסות לעניינים אלה:
•
מהותיות ההחזקות של המשקיע המוסדי בנייר הערך אליו מתייחסת ההצבעה;

•
פוטנציאל ההשפעה של נושא ההצבעה על הערך הכלכלי של ניירות הערך אליהם ההצבעה מתייחסת;

•
ניגוד עניינים פוטנציאלי בו נמצא הגורם המקצועי ביחס להחלטת ההצבעה, ככל שקיים; ניגוד עניינים פוטנציאלי בו נמצא המשקיע המוסדי ביחס להחלטת ההצבעה, ככל שקיים; 

•
מקרים בהם מבקש המשקיע המוסדי להחליט באופן שאינו עולה בקנה אחד עם מדיניות ההצבעה של הגורם המקצועי;

•
סדרי העבודה מול הגורם המקצועי, לרבות מועד קבלת המלצה ונסיבות בהן יהיה צורך לקיים דיונים עם הגורם המקצועי או בדיקות אחרות לפני קבלת החלטה.

(4) על פי מסמך ההתקשרות עם הגורם המקצועי, המשקיע המוסדי זכאי לקבל עדכונים שוטפים על שינוים מהותיים בעקרונות פעילותו של הגורם המקצועי ויקיים עמו פגישה לצורך אלה לפחות פעם בשנה.

(5) 
ככל שהמשקיע המוסדי בוחר להסתייע בחברת ייעוץ בינלאומית, על ועדת ההשקעות לבחון כי חלף התנאים הקבועים בפסקאות משנה (א), (ב) ו- (ד) לעיל, נעשית עבודתה לפי סטנדרטים המקובלים בפעילותה.

5.13 שיקולי איכות ממשל תאגידי
5.13.1 משקיע מוסדי יפעל בביצוע השקעות בהתאם לאמות המידה לעניין איכות ממשל תאגידי שקבעה ועדת ההשקעות הרלבנטית
 ,
. 
5.14 ניהול השקעות בידי מנהל תיקים
5.15 עסקאות מחוץ לבורסה
5.16 אישור השקעות במקרים מיוחדים
5.17 חריגה ממגבלות

5.17.1 כללי
(1) משקיע מוסדי יתקן חריגה מהוראות שנקבעו בתקנות כללי השקעה או בהוראות הממונה על שוק ההון לפי פרק זה, בהתאם לנוהל שיקבע המשקיע המוסדי לעניין זה. 
(2) נוהל כאמור יתייחס, בין היתר, לכל אלה: 
(1) דיווחים נדרשים לגורמים רלבנטיים אודות חריגה, לרבות התייחסות לסיבה שבגינה נוצרה,   לסוג הנכס בגינו נוצרה, להיקפה ולגבי משך הזמן הדרוש לתיקונה.
(2) מדיניות לגבי הזמן הדרוש לתיקון חריגה, שלא יעלה על הקבוע בסעיף קטן 5.17.2 להלן.
5.17.2 חריגה פאסיבית וחריגה אקטיבית
(1) משקיע מוסדי יתקן חריגה מהוראות שנקבעו בתקנות כללי השקעה או בהוראות הממונה על שוק ההון לפי פרק זה, כמפורט להלן: 
(1) חריגה בשל השקעה חדשה (להלן: "חריגה אקטיבית") - בתוך תקופה של חמישה ימי עסקים מהמועד שבו התגלתה החריגה;  
(2) חריגה שאינה בשל השקעה חדשה (להלן: "חריגה פאסיבית") -
(1) בפיקדון, בהלוואה לא סחירה או באיגרת חוב לא סחירה - עד מועד הפדיון, אלא אם קבעה אחרת ועדת ההשקעות; 
(2) בניירות ערך סחירים של צדדים קשורים - בתוך תקופה שאינה עולה על שלושה חודשים מהמועד שבו נוצרה החריגה; 
(3) בהשקעה אחרת שאינה מנויה בפסקאות (א) ו-(ב) לעיל - בתוך תקופה שאישרה ועדת ההשקעות של המשקיע המוסדי. 
(2) משקיע מוסדי יתעד את כל סוגי החריגות (אקטיביות או פאסיביות) וישמור תיעוד זה לתקופה של שבע שנים; התיעוד יכלול לכל הפחות את המידע הנדרש לפי סעיף קטן 5.17.3(ב).
5.17.3  דיווח לממונה על שוק ההון 
ראו הוראות פרק 3 בחלק 4 של שער 5 לעניין דיווחים לממונה על שוק ההון.  
(1) משקיע מוסדי ידווח לממונה על שוק ההון על חריגה אקטיבית או חריגה פאסיבית מהותית בתוך עשרה ימי עסקים מהמועד שבו התגלתה החריגה לראשונה; לעניין זה, חריגה פאסיבית מהותית - כפי שהוגדרה על ידי ועדת השקעות של המשקיע המוסדי. 
(2) הדיווח יתייחס, בין היתר, לכל אלה: 

(1) סוג החריגה - אקטיבית או פאסיבית מהותית;
(2) סוג הנכס שבגינו נוצרה החריגה;
(3) תיאור החריגה לרבות הפנייה לתקנה בתקנות ההשקעה שבגינה נוצרה החריגה;
(4) היקף החריגה;
(5) הסיבה לחריגה;
(6) מועד היווצרות החריגה ומועד תיקונה;

(7) סכום דמי הניהול שלא נגבו, לפי העניין, ממבוטחים או מעמיתים לפי הוראות סעיף קטן 5.17.4 להלן;
(8) סכום כספי שהוחזר למבוטחים או לעמיתים לפי הוראות סעיף קטן 5.17.5 להלן.
5.17.4 החזר דמי ניהול 
(1) לגבי חריגה פאסיבית - לא תוקנה חריגה מהוראות שנקבעו בתקנות כללי ההשקעה בתוך התקופה שנקבעה בסעיף קטן 5.17.2 לעיל, לא ייגבו דמי ניהול ממבוטחים או מעמיתים בעד הימים שמתום התקופה שנקבעה בסעיף קטן 5.17.2 ועד למועד שבו תוקנה החריגה, בגין האחזקות החורגות של המשקיע המוסדי או קבוצת המשקיעים, לפי העניין, בנכס שבו נוצרה החריגה; נגבו דמי ניהול כאמור, יוחזרו דמי הניהול לנכסי המשקיע המוסדי. 
(2) לגבי חריגה אקטיבית- לא תוקנה החריגה תוך 5 ימי עסקים מהמועד שבו התגלתה החריגה, לא ייגבו דמי ניהול ממבוטחים או מעמיתים בעד הימים שמתום התקופה של 5 ימי עסקים מהמועד שבו נוצרה החריגה ועד למועד שבו תוקנה החריגה, בגין האחזקות החורגות של המשקיע המוסדי או קבוצת המשקיעים, לפי העניין, בנכס שבו נוצרה החריגה; נגבו דמי ניהול כאמור, יוחזרו דמי הניהול לנכסי המשקיע המוסדי.
(3) על אף האמור בפסקאות (א) ו-(ב) לעיל, חברה מנהלת של קופת גמל ענפית תהיה רשאית לגבות דמי ניהול אך לא תצרף אליה עמיתים חדשים עד למועד שבו תוקנה החריגה.
5.17.5 החזר כספי בעד הפסד 

נוצר למשקיע מוסדי הפסד בשל חריגה אקטיבית – תחזיר החברה המנהלת לנכסי קופות הגמל שבניהולה או חברת ביטוח לנכסים המוחזקים על ידו לכיסוי התחייבויות תלויות תשואה, לפי העניין, את סכום ההפסד הנומינלי בגין הנכס שיצר את החריגה כאשר חישוב הסכום בגין ההחזקות החורגות ייעשה החל מהמועד שבו נוצרה החריגה ועד למועד שבו תוקנה. סעיף זה לא יחול על קופת גמל ענפית. 
5.18 קופת גמל בניהול אישי

על קופות גמל בניהול אישי לא יחולו הוראות פרק זה, למעט סעיפים 2.3, 2.4 ו-4.7 לפי הרלבנטיות ובהתאמות המחויבות 
6. תנאים ספציפיים לניהול נכסים המוחזקים כנגד התחייבויות שאינן תלויות תשואה של חברות ביטוח
6.1 סוגי התחייבויות 
6.2 הוצאות רכישה נדחות
6.3 עסקאות ופעולות אסורות
6.3.1 איסור שיעבוד ובעלות על נכסים
6.3.2 סייג לאיסור שעבוד (בטחונות) 
6.4 שליטה והחזקת אמצעי שליטה בידי חברת ביטוח

כאמור בתקנה 43(א)(5) לתקנות כללי השקעה, חברת ביטוח אשר ביום פרסומן של התקנות, השקיעה כדין בנכס לא סחיר אשר אינו מנוי בפסקאות (1) ו-(2) לתקנה 43(א) לתקנות, לאחר שניתן אישור הממונה על שוק ההון להשקעה טרם פרסומן של התקנות, בניגוד להוראות תקנה 33(ג) ו-(ד) לתקנות, רשאית להמשיך ולהחזיק בנכס כאמור לפי התנאים שנקבעו באישור הממונה על שוק ההון ובכפוף לאלה:
6.4.1 החל מיום 1 בינואר 2013, 33 אחוזים מיתרת ההשקעה בנכס כאמור תוחזק בהתאם לתקנה 33 לתקנות כללי השקעה.
6.4.2 החל מיום 1 בינואר 2014, 66 אחוזים מיתרת ההשקעה בנכס כאמור תוחזק בהתאם לתקנה 33 לתקנות כללי השקעה.
6.4.3 החל מיום 1 בינואר 2015, כל ההשקעה בנכס כאמור תוחזק בהתאם לתקנה 33 לתקנות כללי השקעה.
6.5 הוראות לעניין העמדת אשראי בידי חברת ביטוח
6.5.1 תנאים למתן הלוואות מותאמות, השקעה בנכס חוב לא סחיר או השאלת נייר ערך
(1) על אף האמור בפסקאות 4.3.1(ד) (1)(א)(1) עד (2), 4.3.1(ד)(1)(ב) ו-4.3.1(ד)(1)(ג) לעיל, חברת ביטוח רשאית לתת הלוואה מותאמת, להשקיע בנכס חוב לא סחיר או להשאיל נייר ערך, לפי העניין, כנגד התחייבויות שאינן תלויות תשואה, ובלבד שהתקיימו כל אלה:
(1) חברת הביטוח ביצעה אנליזה;
(2) התקבלה בטוחה שאושרה על ידי ועדת ההשקעות שאינן תלויות תשואה או ועדת האשראי של הגוף המוסדי כבטוחה מספקת; 
(3)  היקף ההלוואות שאינן עומדות בתנאים המנויים בפסקאות 4.3.1(ד)(1)(א)(1)עד (2), 4.3.1(ד) (1)(ב) ו-4.3.1(ד)(1)(ג) לעיל, אינו עולה, על 3 אחוזים מהנכסים המוחזקים כנגד כל סוג התחייבות 10, 40 או 70 בנפרד.
6.5.2 על הלוואה לדיור שניתנה כנגד התחייבויות שאינן תלויות תשואה לא תחול המגבלה לפי סעיף קטן 4.3.1(ד)(1)(א)(3)(ב). 
6.5.3 על הלוואה לדיור הניתנת לסוכן לווה או לעובד חברת הביטוח לא תחול הרישא של סעיף קטן 4.3.1(ה)
.
6.5.4 לעניין תקנות כללי השקעה, סוגי הערבויות המפורטים להלן יוכפלו בשיעורים המופיעים לצידם
:
 שיעורי הכפלה לערבויות
	סוג ערבות
	שיעור הכפלה

	ערבת להבטחת השקעות של רוכשי דירות-  לאחר שהדירה נמסרה למשתכן
	20%

	ערבות להבטחת השקעות של רוכשי דירות- לפני מסירת הדירה למשתכן
	60%

	ערבות טיב, ערבות מכרז, ערבות ביצוע, ערבות פורמאלית, ערבות להזמנת ניירות ערך, ערבות להבטחת אשראי, ערבות אחרת
	100%


6.5.5 הלוואה למבוטח

(1) חברת ביטוח רשאית לתת הלוואה למבוטח כנגד התחייבויות שאינן תלויות תשואה, בהתקיים כל אלה: 
(1) ניתנה הלוואה למבוטח כנגד כספים נזילים, או כספים בפוליסת ביטוח שלא הוצאה על פי קופת ביטוח, סכום ההלוואה למבוטח אינו עולה על 80 אחוזים מערך הפדיון בעת מתן ההלוואה או מהסכום העומד לזכותו בקופת הביטוח בעת מתן ההלוואה, לפי העניין.
(2) ניתנה הלוואה למבוטח כנגד כספים שאינם מנויים בפסקה (1) לעיל - סכום ההלוואה למבוטח אינו עולה על 30 אחוזים מערך הפדיון בעת מתן ההלוואה או מהסכום העומד לזכותו בקופת הביטוח בעת מתן ההלוואה, לפי העניין;

(3) ההלוואה ניתנת לתקופה שאינה עולה על שבע שנים;

(4) ההלוואה ניתנת בתנאים מסחריים רגילים ובהתאם לנוהל שקבעה ועדת ההשקעות שאינן תלויות תשואה של חברת הביטוח לעניין זה;

(5) ההלוואה נושאת ריבית או הפרשי הצמדה וריבית בשיעורים שאינם פוחתים משיעור הריבית או הפרשי ההצמדה וריבית, לפי העניין, שמקבלת חברת הביטוח או שהייתה יכולה לקבל על הלוואות בתנאים זהים או דומים;

(6) המבוטח התחייב בכתב כלפי חברת הביטוח לסלק את התשלומים כאמור;

(7) בתנאי ההלוואה נקבע כי המבוטח רשאי לפדות את ההלוואה טרם מועד פירעונה בתנאים דומים לאלה הנהוגים לגבי הלוואות דומות.

(8)  מועד תחילת פירעון ההלוואה (למעט בפוליסת ביטוח שלא הוצאה על פי קופת ביטוח) נקבע כלא יאוחר מתום השנה הראשונה ממועד מתן ההלוואה;

(2) כאמור בסעיף 3.4 לעיל - חברת ביטוח תדווח לוועדת הביקורת אחת לרבעון אודות מצבת ההלוואות העדכנית של נושאי המשרה באותו רבעון; הדיווח יכלול פירוט אודות תנאי ההלוואה שניתנה לכל אחד מנושאי המשרה ואודות עמידת כל נושא משרה בתנאי פירעון ההלוואה.

לעניין סעיף זה – 

"כספים נזילים" - כספים הניתנים למשיכה לפי כל דין. 

6.5.6 הלוואה לסוכן ביטוח
 
(1) חברת ביטוח רשאית לתת הלוואה לסוכן ביטוח כנגד התחייבויות שאינן תלויות תשואה, בכפוף למדיניות ועדת ההשקעות ובתנאים אלה:
(1) חברת הביטוח וסוכן הביטוח יחתמו על הסכם הלוואה בכתב אשר יפרט את תנאי ההלוואה. חברת הביטוח והסוכן יהיו רשאים לחתום על הסכם מסגרת כללי להלוואות לסוכן, שאליו יצורף נספח פרטני בגין כל הלוואה.

(2) לפחות אחת לשנה תעביר חברת הביטוח לסוכן הביטוח, העתק מלוח הסילוקין של ההלוואה בהתאם לתנאיה. 

(3) חברת הביטוח תנהל תיק לווה לכל סוכן ביטוח במסגרתו ישמרו החישובים לפיהם נקבעו תנאי כל הלוואה וסכום ההלוואה, וכן כל מידע רלבנטי אחר הנוגע ללווה. 

(4) הלוואה לסוכן ביטוח תינתן בתנאים מסחריים רגילים. שיעור הריבית על ההלוואה יקבע בהתאם לתנאי השוק וסיכון הלווה.

(5) הלוואה לסוכן ביטוח תינתן, בהתקיים אחד מאלה: 

(1) כנגד ההלוואה תועמד ערבות בלתי מותנית, שניתנה מבנק המדורג בדירוג השקעה ומעלה. 

(2) ההלוואה דורגה בדירוג השקעה ומעלה.

(3) ההלוואה היא הלוואה למבוטח לפי הוראות הממונה על שוק ההון.
(4) כבטחון להחזרת ההלוואה נרשמה לטובת חברת הביטוח משכנתה ראשונה על דירה למגורים, ובלבד שיחס ההלוואה לבטחונות אינו עולה על 60 אחוזים. 

(5)      כבטחון להחזרת ההלוואה שועבד כלי רכב בכפוף לתנאים הבאים:

(1) ההלוואה ניתנה לתקופה שאינה עולה על 3 שנים.

(2) סכום ההלוואה אינו עולה על 50 אחוזים מערך כלי הרכב ביום מתן ההלוואה. ערך כלי הרכב יקבע בהתאם למחירון. לעניין זה, "מחירון" – קובץ מחירים וכללים שיטתי, מקצועי ובלתי תלוי המשמש לקביעת ערך שוק של כלי רכב מכל הדגמים בין קונה מרצון ומוכר מרצון ואשר מתפרסם ומתעדכן באופן סדיר, ושניתן לעיין בו בכל עת.

(2) הלוואות לטווח ארוך לסוכן לווה - היה סוכן הביטוח גם סוכן לווה, תהיה רשאית חברת הביטוח לתת לו הלוואות, נוסף על האמור בפסקאות משנה (5)(א) עד (ה) לעיל, בתנאי שכנגד ההלוואה עומד כבטוחה תזרים המזומנים הנובע מעמלות שצפוי הסוכן לקבל מהחברה בגין פוליסות שנמכרו קודם למתן ההלוואה בענף ביטוח חיים ובענף ביטוח מפני מחלות ואשפוז ובכפוף לכל אלה:

(1) סכום ההלוואה (לפני היוון) אשר חברת ביטוח רשאית לתת לסוכן לווה לא יעלה על מכפלת הסכומים המפורטים להלן:

(1) 50 אחוזים מתזרים העמלות העתידי נטו (לא כולל מס ערך מוסף) שצפויה חברת הביטוח לשלם בגין פוליסות ביטוח שנמכרו על ידי הסוכן הלווה. או 60 אחוזים מהתזרים כאמור אם ניתן לכך אישור ועדת השקעות שאינן תלויות תשואה, תזרימי העמלות העתידיים יהוונו בריבית שוק. 
(2) שיעורי ההישרדות (פוליסות שאינן מבוטלות) השנתיים הצפויים של פוליסות הביטוח בגינן משולמות העמלות, ובלבד שהשיעור האמור לא יעלה על 85 אחוזים. 

(2) מח"מ ההלוואה לא יעלה על 4 שנים.

(3) חברת הביטוח תקבל שעבוד או משכון מדרגה ראשונה בלבד על תזרים העמלות הצפוי להיות משולם על ידו לסוכן הלווה, ותהא לה זכות קיזוז אוטומטית כנגד תשלומים שוטפים של העמלות במקרה של אי פירעון ההלוואה במועד. 

(1) פירעון קרן ההלוואה יתחיל לא יאוחר מתום שנה מיום מתן ההלוואה.

(2) לוח הסילוקין שייקבע להלוואה יהא תואם, ככל האפשר, לתזרים העמלות הצפוי של הסוכן, אשר משועבד כבטוחה להלוואה.

(3) הלוואות לטווח קצר לסוכן לווה - היה סוכן הביטוח גם סוכן לווה, רשאית חברת הביטוח לתת לו, נוסף על האמור בפסקאות (5)(א) עד (ה) לעיל, הלוואה המקיימת אחד מאלה: 

(1) מועד פירעונה הסופי של ההלוואה אינו מאוחר משלושה חודשים מהמועד שבו ניתנה.

(2) ההלוואה ניתנה לתקופה שאינה עולה על 12 חודשים, ובלבד שסכומה אינו עולה על 75 אחוזים מהעמלות הנובעות מפוליסות שנמכרו בביטוח כללי ואשר חשבון העובר ושב של הסוכן טרם זוכה בגינן. 
(3) חברת הביטוח העמידה בכל עת כנגד ההלוואה הון עצמי בשיעור השווי המשוערך של ההלוואה.
(4) מגבלות כמותיות 
(1) על הלוואות לטווח ארוך לסוכן לווה שניתנו בהתאם להוראות פסקה (ג) לעיל, יחולו המגבלות הבאות:

(1) סכום כל ההלוואות לסוכן לווה בודד, לא יעלה על 10 אחוזים מההון העצמי של חברת הביטוח. 

(2) סכום כל ההלוואות לכל הסוכנים הלווים, לא יעלה על 25 אחוזים מההון העצמי של חברת הביטוח.

(2) על הלוואות לטווח קצר לסוכן לווה בהתאם להוראות פסקה (ד) לעיל, יחולו המגבלות הבאות:

(1)  סכום כל ההלוואות לסוכן לווה, לא יעלה על 1 אחוזים מההון העצמי של חברת הביטוח. 

(2)  סכום כל ההלוואות לכל הסוכנים הלווים, לא יעלה על 5 אחוזים מההון העצמי של חברת הביטוח. 
6.6 מגבלות כמותיות ביחס לנכסים המוחזקים כנגד התחייבויות שאינן תלויות תשואה
6.6.1 שיעור השקעה בתאגיד מסוים ובקבוצת תאגידים
6.6.2 השקעה בחברת ביטוח אחרת ובחברה אם של חברת ביטוח אחרת
6.6.3 השקעה בשותפות ובזכות במקרקעין באמצעות תאגיד שאינו שותפות
        ראו מגבלות כמותיות בסעיף 4.5 – לעניין התחייבויות חברת ביטוח.  
6.6.4 נכסים נזילים
6.6.5 זכות במקרקעין
6.6.6 השקעה באופציות ובחוזים עתידיים
6.6.7 שווי בטוחות
6.7    מגבלת השקעה בצדדים קשורים ועסקאות עימם
6.8    ניהול נכסים
6.9    ניהול השקעות בידי מנהל תיקים
6.10    החזקת ניירות ערך 
6.11    אישור השקעות במקרים מיוחדים 
6.12    חריגה ממגבלות
6.12.1 נכסים שבהם השקיעה חברת ביטוח כנגד התחייבויות שאינן תלויות תשואה שההשקעה בהם חורגת משיעורי ההשקעה וממגבלות ההשקעה המותרים לפי תקנות כללי השקעה ייחשבו כנכסים בלתי מוכרים כהגדרתם בתקנות הון עצמי של חברת ביטוח.   
7. תנאים ספציפיים לניהול נכסים המוחזקים כנגד הון עצמי של חברה מנהלת
7.1  הוצאות רכישה נדחות ונכסים בלתי מוחשיים
7.2  עסקאות ופעולות אסורות
7.3  איסור שיעבוד ובעלות על נכסים
7.4  סייג לאיסור שעבוד (בטחונות)  
7.5  שליטה והחזקת אמצעי שליטה של תאגיד
7.6  תנאים להעמדת אשראי 
7.6.1  תנאים למתן הלוואות מותאמות, השקעה בנכס חוב לא סחיר או השאלת נייר ערך

(1) על אף האמור בפסקאות 4.3.1(ד) (1)(א)(1)-(2), 4.3.1(ד)(1)(ב) ו-4.3.1(ד)(1)(ג) לעיל, חברה מנהלת רשאית לתת הלוואת Tailor Made, להשקיע בנכס חוב לא סחיר או להשאיל נייר ערך, לפי העניין, ובלבד שהתקיימו כל אלה:
(1) החברה המנהלת ביצעה אנליזה;
(2) התקבלה בטוחה שאושרה על ידי ועדת ההשקעות או ועדת האשראי של החברה המנהלת כבטוחה מספקת; 
(3)  היקף ההלוואות שאינן עומדות בתנאים המנויים בפסקאות 4.3.1(ד)(1)(א)(1)-(2), 4.3.1(ד) (1)(ב) ו-4.3.1(ד)(1)(ג) לעיל, אינו עולה, על 3 אחוזים מההון העצמי המזערי הנדרש של החברה המנהלת. 
7.7 מגבלות כמותיות ביחס לנכסים המוחזקים כנגד הון עצמי של חברה מנהלת
7.7.1  שיעור השקעה בתאגיד מסוים ובקבוצת תאגידים
7.7.2  השקעה בשותפות ובזכות במקרקעין באמצעות תאגיד שאינו שותפות
 ראו מגבלות כמותיות בסעיף 4.5 לעיל. 

7.7.3  נכסים נזילים
7.7.4  זכות במקרקעין 
7.7.5  השקעה באופציות ובחוזים עתידיים 

7.7.6  שווי בטוחות
7.8   מגבלות השקעה בצדדים קשורים ועסקאות עמם
7.9   ניהול השקעה בידי מנהל תיקים 

7.10 ניהול נכסים 
7.11 החזקת ניירות ערך
7.12 אישור השקעה במקרים מיוחדים
� עד לכניסתם לתוקף של הפרקים הרלבנטיים לעניין תפקידי הדירקטוריון בנוגע לניהול נכסי השקעה ולעניין ועדת השקעות וועדת אשראי, יחולו הוראות חוזרי המקור. ככל שלא צוינו בפרק זה. 5. 





� מקור: סעיף 4(ב) בחוזר 2007-9-16, תחילה - 31.7.08. הסעיף הורחב לכלל פעילויות ההשקעה. מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה - 1.5.14. 





� מקור: סעיף 4(א)(1) בחוזר 2009-9-15, תחילה – 1.1.10.


� מקור: סעיף 4(ג) בחוזר 2009-9-15, תחילה – 1.1.10. (א). תפעול באמצעות גוף מוסדי השייך לאותה קבוצת משקיעים לא ייחשב מיקור חוץ. כמו כן ראו הגדרת "מיקור חוץ" בחוזר 2013-9-16. תחילה – 1.7.14 או בחוזר המאוחד שיחליף מאוחר יותר את חוזר 2013-9-16.


� מקור: סעיף 4(ג) בחוזר 2009-9-15, תחילה – 1.1.10.


� מקור: סעיף 4(א)(2) בחוזר 2009-9-15, תחילה – 1.1.10.


� מקור: סעיף 4(ב) בחוזר 2009-9-15, תחילה – 1.1.10.


� מקור: סעיף 4 בחוזר 2009-9-15, תחילה –  1.1.10. הסעיף שונה, מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה - 1.5.14. 


� סעיף חדש. מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה - 1.5.14. 


� מקור: סעיף 5(א)(1) בחוזר 2009-9-15, תחילה- 1.1.10


 � מקור: סעיף 5(ב)(1) סיפא בחוזר 2009-9-15, תחילה- 1.1.10  


 � מקור: סעיף 5(ב)(1) סיפא בחוזר 2009-9-15, תחלה- 1.1.10


� מקור: סעיף 5(א)(2) בחוזר 2009-9-15, תחילה- 1.1.10


� מקור: סעיף 5(ב)(1) בחוזר 2009-9-15, תחילה - 1.1.10. נוסח סעיף זה שוּנה ושולבו בו הוראות סעיף 6 בחוזר 2007-9-16 וסעיף 4.ה  - בחוזר 2008-9-10 הדנים בבקרת אשראי לא סחיר. מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה- 1.5.14. 


� מקור: לוח 2 בחוזר 2007-9-16 וסעיף 4(ה) בחוזר 2008-9-10, תחילה – 7.7.08


� מקור: סעיף 5(ב)(2) בחוזר 2009-9-15, תחילה - 1.1.10


� מקור: סעיף 5(ב)(1) בחוזר 2009-9-15, תחילה- 1.1.10.


� ייזום - בניית עסקת אשראי לא סחיר, למעט הקצאת האשראי בפועל.


� מקור: סעיף 4(א) בחוזר 2007-9-16, תחילה - 28.2.08. נוסח הסעיף שוּנה, מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה - 1.5.14. 


� סעיף 4(א) בחוזר 2007-9-16, תחילה -  28.2.08. נוסח סעיף זה שוּנה, מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה - 1.5.14. 


� מקור: סעיף 4(א) בחוזר 2007-9-16, תחילה – 28.2.08.  נוסח סעיף זה שוּנה ושולבו בו הוראות סעיף 6 לחוזר 2007-9-16 וסעיף 4.ה בחוזר 2008-9-10 הדנים בבקרת אשראי לא סחיר. מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה- 1.5.14. 


� מקור: לוח 2 בחוזר 2007-9-16, תחילה- 31.7.08.


� מקור: לוח 2 בחוזר 2007-9-16, תחילה – 31.7.08. 


� מקור: לוח 2 בחוזר 2007-9-16, תחילה – 31.7.08.


� מקור: לוח 2 בחוזר 2007-9-16, תחילה – 31.7.08.


� מקור: סעיף 4 בחוזר 2007-9-16, תחילה – 31.7.08.


� מקור: סעיף 4(ג) בחוזר 2007-9-16, תחילה – 31.7.08. נוסח הסעיפים שונה. מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה - 1.5.14. 


� מקור: סעיפים 4(ו) עד (ז) בחוזר 2007-9-16, תחילה – 31.7.08.


� מקור: סעיף 2ג בחוזר 2008-9-10, תחילה- 7.7.08.


� מקור: סעיף 4ז בחוזר 2007-9-16, תחילה -  28.2.08.


� ראו פרק 2 בחלק 1 של שער 5 ופרק 3 בחלק 1 של שער 5, לפי העניין.


� מקור: סעיף 6(א) בחוזר 2009-9-7. תחילה -  19.4.09. נוסח הסעיפים שונה. מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה 1.5.14.  


� מקור: סעיף 6(ב) בחוזר 2009-9-7, תחילה - 19.6.09. נוסח הסעיפים שונה. מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה 1.5.14.


� מקור: סעיף 5(ד) בחוזר 2009-9-7, תחילה – 1.1.10. 


� מקור: סעיף 5(3)(א) בחוזר 2009-9-15, תחילה – 1.1.10.


� מקור: סעיף 8(ג) בחוזר 2009-9-7, תחילה – 1.1.10.


� מקור: חוזר 2012-9-4, תחילה - 1.3.12.


� מקור: סעיף 3(ב)(3) בחוזר 2009-9-11, תחילה 1.1.10. נוסח הסעיף שוּנה ויוחס ליחידת בקרת השקעות, מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה - 1.5.14. 


� מקור: סעיף 5(3) בחוזר 2009-9-15, תחילה- 1.1.10.


� מקור: סעיף 5(3) בחוזר 2009-9-15, תחילה- 1.1.10. 


� מקור: סעיף 8 בחוזר 2013-9-13, תחילה - 14.8.13


� מקור: סעיף 5(א) בחוזר 2010-9-3, תחילה - 1.1.11. הסעיף עודכן והורחב לכל סוגי הנכסים, מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה – 1.9.14)


� מקור: סעיף 7 בחוזר 2010-9-3 וסעיף 8 בחוזר 2011-9-2, תחילה – 21.3.11.


� מקור: סעיף 4(ב) בחוזר 2010-9-3, תחילה- 1.10.10.


� מקור: סעיף 4(ג) בחוזר 2010-9-3, תחילה- 1.10.10. הסעיף עודכן וחל גם על איגרת חוב בלתי סחירה.


� מקור: סעיף 5(א) בחוזר 2010-9-3, תחילה-1.10.10. לעניין הכנת אנליזה בגין רכישה בשוק המשני – 1.1.11.  


� מקור: סעיף 5(ב) בחוזר 2010-9-3. תחילה - 1.10.10. לעניין הכנת אנליזה בגין רכישה בשוק המשני – 1.1.11.  


� מקור: סעיף 6 בחוזר 2010-9-3, תחילה - 1.10.10. 


� סעיף חדש, מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה – 1.5.14.


� מקור: סעיף 8 בחוזר 2010-9-3, תחילה- 1.1.11.


� סעיף חדש, מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה – 1.5.14.





� מקור: חוזר 2013-9-17. תחילה 1.11.13, הוראות הסעיף לא יחולו על הרחבות סדרה של איגרות חוב שהונפקו עד ליום 31.10.13


� מקור: סעיף  8 א בחוזר 2013-9-13, תחילה 14.8.13


� החל מהמילים "או חברה בת" – הוראה חדשה, מקור הסמכות: תקנה 15 לתקנות כללי השקעה, יום התחילה – 1.5.14. 


� מקור: סעיף 8(ב) בחוזר 2013-9-13, תחילה 14.8.13.


� מקור: סעיפים 1 עד 3 בחוזר ביטוח  2004/24, תחילה -  הלוואות שניתנו החל מיום 1.7.05. הסעיף הורחב גם לגבי חברות מנהלות. מקור הסמכות: תקנה 15 לתקנות כללי השקעה, תחילה 1.5.14. 


� מקור: סעיפים 7,9,10 בחוזר 2009-9-7, תחילה - 19.4.09.


� במקרה שבו לא מונתה ועדת אשראי, יבוצעו תפקידיה על ידי ועדת ההשקעות.


� מקור: סעיף 14 בחוזר 2009-9-7, תחילה 19.7.09.


� מקור: סעיף 15 בחוזר 2009-9-7, תחילה – 19.7.09.


� ראו פרק 2 בחלק 4 של שער 5. 


� מקור: סעיף 13 בחוזר 2009-9-7, תחילה-19.4.2009.


� מקור: סעיף 7 בחוזר 2013-9-13, תחילה .14.8.13.


� לדוגמא, אם היקף ההשקעות בשותפויות שעומדות בתנאים הקבועים בסעיף 4.5.1 הוא 2 אחוזים מהשווי המשוערך של נכסי גוף מוסדי והיקף ההשקעות בתאגידי נדל"ן שעומדים בתנאים הקבועים בסעיף 4.5.1, הוא 3 אחוזים מהשווי המשוערך של נכסי הגוף המוסדי, שיעור ההשקעה הכולל הוא 5 אחוזים. לכן, ההשקעה האחרונה שביצע הגוף המוסדי בשותפות או בתאגיד הנדל"ן חורגת ממגבלת 4 אחוזים. לפיכך, יש לראות את ההשקעה האחרונה שביצע הגוף המוסדי בשותפות או בתאגיד הנדל"ן לעניין תקנות כללי השקעה, תקנות הוצאות ישירות והוראות הממונה על שוק ההון כאילו נעשו במישרין על ידי הגוף המוסדי או קבוצת המשקיעים. כך למשל, יש לבדוק שנכסי השותפות או תאגיד הנדל"ן נקיים משעבוד, כאמור בתקנה 21 לתקנות כללי השקעה ושעל נכסי התאגיד יחולו הוראות הממונה על שוק ההון, כגון סעיף 4.3. יובהר כי בדוחות השונים (לדוגמא דוחות כספיים או רשימת נכסים רבעונית) שמציג גוף מוסדי יש להציג את השותפות או את תאגיד הנדל"ן ולא את נכסי השותפות או נכסי תאגיד הנדל"ן. גם כאשר הגוף המוסדי בחר "לשקף" את השקעתו בשותפות או בתאגיד נדל"ן על מנת שלא להכליל השקעה זו במסגרת מגבלת 4 אחוזים, עליו לוודא שהשקעות השותפות או תאגיד הנדל"ן מקיימות את הוראות תקנות כללי השקעה, תקנות הוצאות ישירות והוראות הממונה על שוק ההון, אך בדוחות השונים הוא יציג את השותפות או את תאגיד הנדל"ן.


� מקור: סעיף 7(ג) בחוזר 2013-9-13, תחילה – 14.8.13.   


� מקור: סעיף 14 בחוזר 2009-9-7  שתחילתו - 19.4.09 וסעיף 7(ב)(8) בחוזר 2007-9-16 שתחילתו – 31.7.08. נוסח הסעיפים שונה והורחב לכל סוגי אפיקי ההשקעה ולא רק לאשראי. מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה 1.5.14. 





� סעיף חדש, מקור הסמכות: סעיף 42 לחוק הפיקוח על הביטוח וסעיף 40 לחוק קופות גמל, תחילה – 1.5.14. 


� מקור: סעיף 3(ט) בחוזר 2009-9-13 (שינוי נוסח), תחילה – 1.1.10.


� מקור: סעיף 3(א) בחוזר 2009-9-13, תחילה – 1.1.10.


� מקור: סעיף 3(ג) בחוזר 2009-9-13, תחילה – 1.1.10.


� מקור: סעיפים 3(ב) ו- (ד) בחוזר 2009-9-13 (שינוי נוסח), תחילה – 1.1.10.


� מקור: סעיף 3(ה) בחוזר 2009-9-13, תחילה – 1.1.10.


� מקור: סעיף 3(ה) בחוזר 2009-9-13, תחילה – 1.1.10.


� לדוגמא, אם קבע הגוף המוסדי חשיפה בשיעור של 6 אחוזים לאפיק נדל"ן, יצוין אפיק זה בנפרד. 


� מקור: סעיף 3(ו) בחוזר 2009-9-13, תחילה – 1.1.10, נוסח הסעיף עודכן. מקור הסמכות: סעיף 42 לחוק הפיקוח על הביטוח וסעיף 40 לחוק קופות גמל, תחילה – 1.5.14.


� לדוגמא, אם קבע המשקיע המוסדי חשיפה בשיעור של 20 אחוזים באפיק מניות, אזי שיעור החשיפה המקסימאלי לאפיק זה ינוע בין 14 אחוזים ובין 26 אחוזים.


� מקור: סעיף 3(ז) בחוזר 2009-9-13, תחילה- 1.1.10, נוסח הסעיף עודכן. מקור הסמכות: סעיף 42 לחוק הפיקוח על הביטוח וסעיף 40 לחוק קופות גמל, תחילה – 1.5.14.


� מקור: סעיף 3(ח) בחוזר 2009-9-13, תחילה- 1.1.10, נוסח הסעיף עודכן. מקור הסמכות: סעיף 42 לחוק הפיקוח על הביטוח וסעיף 40 לחוק קופות גמל, תחילה – 1.5.14.


� מקור: סעיף 4 בחוזר 2009-9-13. תחילה- 1.1.10. נוסח הסעיף עודכן, מקור הסמכות: סעיף 42 לחוק הפיקוח על הביטוח וסעיף 40 לחוק קופות גמל, תחילה – 1.5.14.


� מקור: סעיפים 3(ט) ו-4(ב) בחוזר 2009-9-13, תחילה – 1.1.10.


� מקור: סעיף 5 בחוזר 2009-9-13, תחילה - 1.1.10.


� עד לכניסתם לתוקף של הפרקים האמורים, יחולו הוראות סעיף זה.  


� מקור: סעיפים 3(י), ו-(יא), 4(ג), ו-5(ג) בחוזר 2009-9-13, תחילה - 1.1.10. נוסח הסעיף עודכן, מקור הסמכות: סעיף 42 לחוק הפיקוח על הביטוח וסעיף 40 לחוק קופות גמל, תחילה – 1.5.14.


� ראו לפי חלק 4 של שער 6.


� מקור: סעיף 5(ב) בחוזר 2009-9-13, תחילה - 1.1.10.


� עד לכניסתו לתוקף של  הפרק בחוזר המאוחד יחולו הוראות חוזר 2007-9-8. 


� לעניין זה יובהר כי מנגנון חלוקת הרווחים (תשלום דמי הצלחה) אינו מהווה הוצאה שעליו חלות תקנות אלה, וניתן לגבות אותו מנכסי העמיתים.


� עד לכניסתו לתוקף של  הפרק בחוזר המאוחד יחולו הוראות חוזר 2008-9-3 וחוזר 2008-9-13.


� מקור: חוזר 2012-9-4, תחילה - 1.3.12.


� 	תחילה –.10.6.14 אולם בשנת 2014 גוף מוסדי יהיה רשאי לגבות הוצאות מנכסי קופת גמל או מכספים העומדים כנגד התחייבויות תלויות תשואה, לפי העניין, גם בעד השקעה בתעודות סל העוקבות אחרי מדדים הנמנים בסעיף (ב) ובלבד שהתעודות נרכשו לפני 1 באפריל 2014.


� לדוגמא: מדד ת"א – פיננסיים.  


� לדוגמא: אם עדכון המדד התבצע ב-15.6 ובמועד זה, ניתן לגבות את עמלת הניהול בגין מדד מסוים - ניתן יהיה להמשיך ולגבות את עמלת הניהול לכל אורך התקופה עד ליום העדכון הבא, גם אם חלו שינויים במשקל ניירות הערך שמרכיבים את המדד במהלך התקופה.





� מקור: חוזר 2012-9-4, תחילה - 1.3.12.


� מקור: חוזר 2012-9-4, תחילה - 1.3.12.


� מקור: סעיף 8(ב) בחוזר 2009-9-7, תחילה - 19.4.09. נוסח הסעיף עודכן, מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה 1.5.14.


� מקור: סעיף 8(ד) בחוזר 2009-9-7, תחילה - 19.4.09.


� מקור: סעיף 8(ה) בחוזר 2009-9-7, תחילה - 19.4.09.


� עד לכניסתם לתוקף של הפרקים האמורים בחוזר המאוחד יחולו הוראות חוזרי המקור לעניין חישוב תשואות. 


� מקור: סעיף  8(ב) בחוזר 2013-9-13, תחילה - 14.8.13.


� מקור: סעיף  8(ג)(1) בחוזר 2013-9-13, תחילה - 14.8.13.


� מקור: סעיף  8(ד) בחוזר 2013-9-13, תחילה - 14.8.13. 


� מקור: סעיף 5 חוזר 2013-9-13, תחילה - 14.8.13.


� מקור: סעיף 6 בחוזר 2013-9-13, תחילה - 14.8.13.


� מקור: סעיף 9 בחוזר 2013-9-13, תחילה – 14.8.13. 


� לדוגמה, עסקאות חיתום וברוקראז' המוסדרות בתקנות רכישה ומכירה של ניירות ערך.


� לדוגמה, עסקה להענקת שירותי תפעול או לקבלת שירותי תפעול.


� מקור: סעיף 9 בחוזר 2013-9-13, תחילה – 14.8.13. 





� עד לכניסתו לתוקף של הפרק בחוזר המאוחד, יחולו הוראות חוזר 2007-9-3.  


� ראו פרק 3 בחלק 1 של שער 5.


� סעיף חדש -מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה – 1.5.14.


� סעיף 4 בחוזר 2009-9-11, תחילה – 1.1.10.


� מקור: חוזר 2009-9-14, תחילה – 5.8.09.  


� ראו פרק 2 בחלק 4 של שער 5.


� תחילה- 1.8.14


� ראו פרק 3 בחלק 1 של שער 5.


� סעיף חדש, מקור הסמכות: סעיפים 36א ו-41ה(ג) לחוק הפיקוח על הביטוח וסעיפים 11(ב) ו- 31(ב) לחוק קופות גמל, תחילה – 1.5.14.


� מקור: סעיף 3 בחוזר 2012-9-9, תחילה- 7.7.12. הסעיף הוחלף בסעיף 3 בחוזר 2013-9-13, תחילה - 14.8.13.


� סעיף חדש. מקור הסמכות: סעיף 2(ב) לחוק הפיקוח על הביטוח כפי שהוחל בסעיף 39(ב) לחוק קופות גמל, תחילה – 1.5.14.


� מקור: סעיף 11 בחוזר 2013-9-13. תחילה 14.08.13. 


� מקור: חוזר 2004/24. תחילה – 1.7.05.


� מקור: סעיף 8 בחוזר 2007-9-16, תחילה – 31.7.08.


� מקור: סעיף 8 בחוזר 2013-9-13, תחילה 14.8.13.


� מקור: סעיפים 3 עד 16 בחוזר ביטוח 2005-1-2, תחילה- 1.1.05.


� מקור: סעיף 8(ב) בחוזר 2013-9-13, תחילה - 14.8.13.

